title: Lieta F-115/06: Prasība, kas celta 2006. gada 2. oktobrī — Sanchez Ferriz  u.c. pret Komisiju

text:
               2.12.2006

               LV

               Eiropas Savienības Oficiālais Vēstnesis

               C 294/66

         Prasība, kas celta 2006. gada 2. oktobrī — Sanchez Ferriz u.c. pret Komisiju
   (Lieta F-115/06)
   (2006/C 294/130)
   Tiesvedības valoda — franču
   Lietas dalībnieki

      Prasītāji: Carlos Sanchez Ferriz, Brisele (Beļģija) un citi (pārstāvis — F. Frabetti, avocat)

      Atbildētāja: Eiropas Kopienu Komisija
   Prasītāju prasījumi:

               —

               atcelt to ierēdņu sarakstu, kas paaugstināti 2005. gada paaugstināšanas amatā ietvaros, ciktāl šajā sarakstā nav iekļauti prasītāju uzvārdi, kā arī — ja nepieciešams — atcelt šo lēmumu sagatavojošus aktus;

               —

               pakārtoti, atcelt lēmumu par paaugstināšanas punktu piešķiršanu, kas veikta minētās paaugstināšanas amatā ietvaros, cita starpā pamatojoties uz paaugstināšanas komiteju ieteikumiem;

               —

               piespriest atbildētājai atlīdzināt tiesāšanās izdevumus.

         Pamati un galvenie argumenti
   Savas prasības atbalstam prasītājs izvirza piecus pamatus, kas attiecas uz:

               —

               pirmkārt, Civildienesta noteikumu 45. panta pārkāpumu;

               —

               otrkārt, minētā panta vispārīgo īstenošanas noteikumu pārkāpumu;

               —

               treškārt, nediskriminācijas principa pārkāpumu un acīmredzamu kļūdu vērtējumā;

               —

               ceturtkārt, Civildienesta XIII pielikuma 6. un 10. panta pārkāpumu;

               —

               piektkārt, patvaļīgas rīcības aizlieguma principa un pilnvaru ļaunprātīgas izmantošanas aizlieguma principa pārkāpumu, ka arī pienākuma norādīt pamatojumu pārkāpumu.


title: Lieta F-80/15: Prasība, kas celta 2015. gada 26. maijā – ZZ un ZZ/Komisija

text:
               24.8.2015

               LV

               Eiropas Savienības Oficiālais Vēstnesis

               C 279/58

         Prasība, kas celta 2015. gada 26. maijā – ZZ un ZZ/Komisija
   (Lieta F-80/15)
   (2015/C 279/74)
   Tiesvedības valoda – franču

      Lietas dalībnieki

      Prasītāji: ZZ un ZZ (pārstāvji – T. Bontinck un A. Guillerme, avocats)

      Atbildētāja: Eiropas Komisija

      Strīda priekšmets un apraksts

   Prasība konstatēt Civildienesta noteikumu 45. panta un I pielikuma prettiesiskumu, kā arī noteikt ar to saistītos pārejas pasākumus, un atcelt iecēlējinstitūcijas lēmumus neietvert prasītājus to ierēdņu sarakstā, kas paaugstināti amatā AD 13 vai AD 14 pakāpē 2014. gada amatā paaugstināšanas ietvaros

      Prasītāju prasījumi:

               —

               Galvenokārt:

                           —

                           atzīt, ka Civildienesta noteikumu 45. pants un I pielikums, kā arī ar to saistītie pārejas pasākumi ir prettiesiski;

                           —

                           atcelt iecēlējinstitūcijas 2014. gada 14. novembra lēmumu neietvert prasītājus to ierēdņu sarakstā, kas paaugstināti amatā AD 13 vai AD 14 pakāpē 2014. gada amatā paaugstināšanas ietvaros, kas paredzēts Civildienesta noteikumu 45. pantā;

                           —

                           piespriest Komisijai atlīdzināt tiesāšanās izdevumus.

               —

               pakārtoti:

                           —

                           atcelt iecēlējinstitūcijas 2014. gada 14. novembra lēmumu neietvert prasītājus to ierēdņu sarakstā, kas paaugstināti amatā AD 13 vai AD 14 pakāpē 2014. gada amatā paaugstināšanas ietvaros, kas paredzēts Civildienesta noteikumu 45. pantā;

                           —

                           piespriest Komisijai atlīdzināt tiesāšanās izdevumus.


title: Lieta C-228/04: Lūgums sniegt prejudiciālu nolēmumu, izteikts ar 2004. gada 22. aprīļa Tribunale Amministrativo Regionale del Lazio Ibis nodaļas rīkojumu lietā Consorzio G.f.M. pret Ministero della Difesa un Società Coop.a.r.l. “La Cascina”, un Zilch s.r.l.

text:
               24.7.2004

               LV

               Eiropas Savienības Oficiālais Vēstnesis

               C 190/11

         Lūgums sniegt prejudiciālu nolēmumu, izteikts ar 2004. gada 22. aprīļa Tribunale Amministrativo Regionale del Lazio Ibis nodaļas rīkojumu lietā Consorzio G.f.M. pret Ministero della Difesa un Società Coop.a.r.l. “La Cascina”, un Zilch s.r.l.
   Lieta C-228/04
   (2004/C 190/18)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar Tribunale Amministrativo Regionale del Lazio Ibis nodaļas 2004. gada 22. aprīļa rīkojumu lietā Consorzio G.f.M. pret Ministero della Difesa un Società Coop.a.r.l. “La Cascina”, un Zilch s.r.l., ko Tiesas kanceleja saņēmusi 2004. gada 2. jūnijā. Tribunale Amministrativo Regionale del Lazio Ibis nodaļa lūdz Eiropas Kopienu Tiesu lemt par šādiem prejudiciāliem jautājumiem:

               1)

               vai Padomes 1992. gada 18. jūnija Direktīvas 92/50/EEK (1) 29. panta pirmās daļas e) un f) apakšpunkti (tikai attiecībā uz šiem apakšpunktiem) ir jāinterpretē tādējādi, ka, kur Kopienas likumdevējs izmanto izteikumu “kas nav izpildījis saistības, kuras attiecas uz sociālās apdrošināšanas iemaksām saskaņā ar tiesību aktiem tajā valstī, kurā viņš reģistrēts, vai arī līgumslēdzējas iestādes valstī” vai “kas saskaņā ar līgumslēdzējas iestādes valsts tiesību normām nav izpildījis pienākumus, kas saistīti ar nodokļu samaksu”, likumdevējs ir paredzējis to attiecināt tikai un vienīgi uz situāciju, kad attiecīgā persona ir izpildījusi šos pienākumus, samaksājot pilnībā un laikā tad, kad iztek noteiktais termiņš pieteikumu iesniegšanai dalībai atklātā konkursā (vai jebkurā gadījumā pirms līguma piešķiršanas)?

               2)

               sekojoši, vai Itālijas tiesību norma, ar kuru transponē direktīvu (Likumdevēja 1995. gada 17. marta dekrēta Nr. 157 12. panta d) un e) apakšpunkts) tiktāl, cik tā pretēji augstāk citētajiem Kopienas noteikumiem atļauj no konkursa izslēgt personas, kuras “neievēro pienākumu maksāt sociālās apdrošināšanas iemaksas par darbiniekiem atbilstoši Itālijas vai reģistrācijas valsts tiesību aktiem” vai kuras “nepilda pienākumu maksāt nodokļus un nodevas saskaņā ar Itālijas vai reģistrācijas valsts tiesību aktiem” ir jāinterpretē tikai attiecībā uz šo pienākumu nepildīšanu – kas pārbaudāma augstāk minētajā dienā (iztekot dalības pieteikumu iesniegšanas termiņam vai tieši pirms (pat provizoriskas) līguma piešķiršanas), nepievēršot uzmanību vēlākai šādas situācijas “atrisināšanai”?

               3)

               vai var tieši pretēji uzskatīt (ja atbilstoši augstāk 2. jautājumā norādītajam tiek pieņemts lēmums, ka valsts tiesību norma neatbilst Kopienas noteikuma loģiskajam pamatam un funkcijai), ka valsts likumdevējam, ņemot vērā ierobežojumus, kas uz to attiecas saistībā ar izskatāmajā Direktīvā ietverto noteikumu spēkā esamību, ir tiesības ieviest iespēju konkursā piedalīties personām, kuras, lai arī “neatbilst” prasībām uz brīdi, kad iztek termiņš dalībai konkursā, tomēr pierāda, ka var atrisināt šo situāciju (un ir veikušas darbības, lai to darītu) pirms līguma piešķiršanas?

               4)

               un, ja tiek izlemts, ka 3. jautājumā norādītā interpretācija ir iespējama – tādejādi pieļaujot daudz elastīgāku noteikumu ieviešanu nekā tas būtu iespējams, striktāk interpretējot pienākumu “izpildi”, uz ko atsaucas Kopienas likumdevējs – vai šādi noteikumi ir pretrunā ar Kopienas principiem tādiem kā vienlīdzīgas attieksmes pret visiem Savienības pilsoņiem princips vai – attiecībā tikai uz konkursa procedūrām – vienādu nosacījumu piemērošanas visām personām, kas ir pieteikušās, lai tiktu pielaistas pie valsts pakalpojumu līguma piešķiršanas procedūrām, princips.

      (1)  OV L 209, 1. lpp.


title: Lieta T-328/03: Pirmās instances tiesas  2006. gada 2. maija  spriedums — O2 (Germany) pret Komisiju (Konkurence — Aizliegtas vienošanās — Paziņota vienošanās — Trešās paaudzes mobilie telesakari — Likumīguma apliecinājums — Individuāls izņēmums — Situācijas analīze gadījumā, ja nebūtu vienošanās — Vienošanās ietekme uz konkurenci)

text:
               1.7.2006

               LV

               Eiropas Savienības Oficiālais Vēstnesis

               C 154/15

         Pirmās instances tiesas 2006. gada 2. maija spriedums — O2 (Germany) pret Komisiju
   (Lieta T-328/03) (1)

   (Konkurence - Aizliegtas vienošanās - Paziņota vienošanās - Trešās paaudzes mobilie telesakari - Likumīguma apliecinājums - Individuāls izņēmums - Situācijas analīze gadījumā, ja nebūtu vienošanās - Vienošanās ietekme uz konkurenci)
   (2006/C 154/40)
   Tiesvedības valoda — angļu
   Lietas dalībnieki

      Prasītājs: O2 (Germany) GmbH & Co. OHG, Minhene (Vācija) (pārstāvji — N. Grīns [N. Green], QC, K. Beikons [K. Bacon], barrister, B. Eimorijs [B. Amory] un F. Marčini Kamija [F. Marchini Camia], advokāti)

      Atbildētāja: Eiropas Kopienu Komisija (pārstāvji — sākotnēji R. Veinraits [R. Wainwright], S. Reitings [S. Rating] un P. Olivers [P. Oliver], vēlāk E. Džipīni Furnjē [E. Gippini Fournier], P. Helstrēms [P. Hellström] un K. Mojcesoviča [K. Mojzesowicz], pārstāvji)
   Priekšmets
   Prasība atcelt Komisijas 2003. gada 16. jūlija Lēmuma 2004/207/EK par EK līguma 81. pantā un EEZ līguma 53. pantā paredzētās procedūras piemērošanu (lietā COMP/38.369 — T-Mobile Deutschland un O2 Germany: pamatnolīgums par piekļuvi tīkliem) (OV L 75, 32. lpp.) 2. pantu un 3. panta a) apakšpunktu
   Rezolutīvā daļa:

               1)

               atcelt Komisijas 2003. gada 16. jūlija Lēmuma 2004/207/EK par EK līguma 81. pantā un EEZ līguma 53. pantā paredzētās procedūras piemērošanu (lietā COMP/38.369 — T-Mobile Deutschland un O2 Germany: pamatnolīgums par piekļuvi tīkliem) 2. pantu un 3. panta a) apakšpunktu, ciktāl tajos norādīts, ka šajos pantos minētajiem noteikumiem ir piemērojams EKL 81. pants un EEZ līguma 53. pants;

               2)

               Komisija atlīdzina tiesāšanas izdevumus.

      (1)  OV C 275, 15.11.2003.


title: Lieta C-231/08: Tiesas 2009. gada 3. februāra rīkojums — Massimo Giannini/Eiropas Kopienu Komisija (Apelācija — Kopienu civildienests — Tiesības uz lietas taisnīgu izskatīšanu — Civildienesta noteikumu 4., 27. un 29. panta pārkāpums — Nediskriminācijas princips — Dienesta intereses un pienākums ņemt vērā ierēdņu intereses — Pierādījumu sagrozīšana un noteikumi par pierādījumu sniegšanu — Apelācijas sūdzība, kas daļēji ir acīmredzami nepieņemama un daļēji acīmredzami nepamatota)

text:
               16.5.2009

               LV

               Eiropas Savienības Oficiālais Vēstnesis

               C 113/18

         Tiesas 2009. gada 3. februāra rīkojums — Massimo Giannini/Eiropas Kopienu Komisija
   (Lieta C-231/08) (1)

   (Apelācija - Kopienu civildienests - Tiesības uz lietas taisnīgu izskatīšanu - Civildienesta noteikumu 4., 27. un 29. panta pārkāpums - Nediskriminācijas princips - Dienesta intereses un pienākums ņemt vērā ierēdņu intereses - Pierādījumu sagrozīšana un noteikumi par pierādījumu sniegšanu - Apelācijas sūdzība, kas daļēji ir acīmredzami nepieņemama un daļēji acīmredzami nepamatota)
   2009/C 113/36
   Tiesvedības valoda — franču

      Lietas dalībnieki

      Apelācijas sūdzības iesniedzējs: Massimo Giannini (pārstāvji — L. Levi un C. Ronzi, avocats)

      Pretējā puse procesā: Eiropas Kopienu Komisija (pārstāvji — G. Berscheid un L. Lozano Palacios)

      Priekšmets

   Apelācijas sūdzība par Pirmās instances tiesas (trešā palāta) 2008. gada 12. marta spriedumu lietā T-100/04 Giannini/Komisija, ar kuru Pirmās instances tiesa noraidīja prasītāja prasību atcelt konkursa COM/A/9/01, lai izveidotu administratoru rezerves sarakstu pieņemšanai darbā ekonomikas un statistikas jomā, atlases komisijas lēmumu neiekļaut prasītāju šī konkursa rezerves sarakstā un prasību atlīdzināt zaudējumus — Tiesību uz taisnīgu lietas izskatīšanu pārkāpums, kas ir saistīts ar pārmērīgu procesa ilgumu — Civildienesta noteikumu 4., 27. un 29. panta, kā arī dienesta interešu jēdziena un pienākuma ņemt vērā ierēdņu intereses pārkāpums — Nediskriminācijas principa un pierādījumu sniegšanas noteikumu pārkāpums

      Rezolutīvā daļa:

               1)

               apelācijas sūdzību noraidīt;

               2)

                  Giannini atlīdzina apelācijas tiesvedības tiesāšanās izdevumus.

      (1)  OV C 223, 30.8.2008.


title: Lieta T-235/08: Prasība, kas celta 2008. gada 9. jūnijā — Acron un Dorogobuzh /Padome

text:
               15.8.2008

               LV

               Eiropas Savienības Oficiālais Vēstnesis

               C 209/59

         Prasība, kas celta 2008. gada 9. jūnijā — Acron un Dorogobuzh/Padome
   (Lieta T-235/08)
   (2008/C 209/106)
   Tiesvedības valoda — angļu
   Lietas dalībnieki

      Prasītāji: Acron OAO, Veliky Novgorod (Krievija) un Dorogobuzh OAO, Verkhnedneprovsky (Krievija) (pārstāvji — P. Vander Schueren un B. Evtimov, advokāti)

      Atbildētāja: Eiropas Savienības Padome
   Prasītāju prasījumi:

               —

               atcelt Padomes 2008. gada 10. marta Regulu (EK) Nr. 236/2008, ar ko izbeidz saskaņā ar Regulas (EK) Nr. 384/96 11. panta 3. punktu veikto daļēju starpposma antidempinga maksājuma pārskatīšanu Krievijas izcelsmes amonija nitrāta importam, tiktāl, ciktāl ar to prasītājiem un ar tiem saistītajiem uzņēmumiem, kuri ir noteikti apstrīdētās regulas vienpadsmitajā apsvērumā, tiek noteikts antidempinga maksājums;

               —

               noteikt, ka kompetentajām iestādēm, ņemot vērā atklāto Kopienu tiesību pārkāpumu smagumu, ir jāpārtrauc antidempinga maksājumu noteikšana prasītājiem un ar tiem saistītajiem uzņēmumiem līdz brīdim, kad Kopienu iestādes ir veikušas nepieciešamos pasākumus, lai izpildītu Tiesas spriedumu;

               —

               piespriest Padomei atlīdzināt ar šo tiesvedību saistītos tiesāšanās izdevumus.

         Pamati un galvenie argumenti
   Prasītāji — Krievijas amonija nitrāta ražotāji un eksportētāji — vēlas panākt Padomes Regulas (EK) Nr. 236/2008 (turpmāk tekstā — “apstrīdētā regula”) (1) atcelšanu atbilstoši EKL 230. pantam.
   Sava prasības pieteikuma atbalstam prasītāji izvirza vienu atcelšanas pamatu, kurš ir sadalīts divās daļās. Prasītāji norāda, ka Kopienu iestādes prasītājiem ir kļūdaini noteikušas normālo vērtību, kā rezultātā tā ir tikusi mākslīgi paaugstināta; līdz ar to kļūdaini tika konstatēta dempinga esamība, tādējādi pārkāpjot Pamata regulas (2) 1. un 2. pantu, vairākkārtēji pieļaujot acīmredzamas kļūdas vērtējumā un pārkāpjot Kopienu tiesību pamatprincipus. Prasītāji uzskata, ka šo pārkāpumu rezultātā nepamatoti tika pārtraukta daļēja starpposma pārskatīšana, negrozot antidempinga pasākumus attiecībā uz prasītājiem.
   Konkrētāk, prasītāji, pamatojoties uz sava pamata pirmo daļu, uzskata, ka Kopienu iestādes, neņemot vērā lielāko daļu prasītāju ražošanas izmaksu, uzskatot tās par neuzticamām, un/vai de facto piemērojot metodoloģiju, kura nav tirgus ekonomikas metodoloģija, lai noteiktu lielāko daļu no prasītāju normālās vērtības, ir pieļāvušas kļūdu tiesību piemērošanā un ir pārkāpušas Pamata regulas 2. panta 3. un 5. punktu.
   Prasītāji turklāt uzskata, ka, nolemjot veikt korekciju attiecībā uz gāzi, Komisija ir pārkāpusi 2. panta 5. punkta otro teikumu un/vai pieļāvusi acīmredzamu kļūdu vērtējumā un nav norādījusi pamatojumu, nosakot korekciju attiecībā uz gāzi, pamatojoties uz Vācijas Waidhaus iekšējo Kopienas gāzes cenu, neatskaitot no korekcijas summas 30 % Krievijas eksporta nodevu, kas ir piemērojama gāzei no Krievijas.
   Prasītāji uzskata, ka, ja dempinga robeža būtu tikusi pareizi noteikta — atbilstoši Pamata regulai un Kopienu tiesību pamatprincipiem — Kopienu iestādes būtu atklājušas, ka dempings ir minimāls, un andidempinga pasākumi attiecībā uz prasītājiem un ar tiem saistītajiem uzņēmumiem tiktu atcelti vai ievērojami grozīti.

      (1)  Padomes 2008. gada 10. marta Regula (EK) Nr. 236/2008, ar ko izbeidz saskaņā ar Regulas (EK) Nr. 384/96 11. panta 3. punktu veikto daļēju starpposma antidempinga maksājuma pārskatīšanu Krievijas izcelsmes amonija nitrāta importam (OV L 75, 1. lpp.).

      (2)  Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV 1996 L 56, 1. lpp.).


title: Lieta C-12/14: Prasība, kas celta 2014. gada 10. janvārī  – Eiropas Komisija/Maltas Republika

text:
               26.5.2014

               LV

               Eiropas Savienības Oficiālais Vēstnesis

               C 159/11

         Prasība, kas celta 2014. gada 10. janvārī – Eiropas Komisija/Maltas Republika
   (Lieta C-12/14)
   2014/C 159/15
   Tiesvedības valoda – angļu

      Lietas dalībnieki

      Prasītāja: Eiropas Komisija (pārstāvji – K. Mifsud-Bonnici, D. Martin)

      Atbildētāja: Maltas Republika

      Prasītājas prasījumi:

               —

               atzīt, ka, samazinot Maltas vecuma pensijas par Apvienotās Karalistes ierēdņa pensijas, kas piešķirta attiecīgajā gadījumā saskaņā ar The Principal Civil Service Pension Scheme [Galvenā Civildienesta Pensiju shēma], The National Health Service Pension Scheme [Valsts Veselības apdrošināšanas shēma] vai The Armed Forces Pension Scheme 1975 [1975. gada Armijas Pensiju shēma] saistībā ar The Royal Air Force [Gaisa Spēkiem], Maltas Republika nav izpildījusi Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā (1), un kura grozīta ar 1996. gada 2. decembra Regulu Nr. 118/97 (2), 46.b pantā un Eiropas Parlamenta un Padomes 2004. gada 29. aprīļa Regulas (EK) Nr. 883/2004 par sociālās nodrošināšanas sistēmu koordinēšanu (3) 54. pantā paredzētos pienākumus;

               —

               piespriest Maltas Republikai atlīdzināt tiesāšanās izdevumus.

      Pamati un galvenie argumenti

   Komisija uzskata, ka Malta nav izpildījusi pienākumus, kas tai paredzēti Regulā Nr. 1408/71 un Regulā Nr. 883/2004, atskaitot no ierēdņu pensijām, kas tiek saņemtas saskaņā ar citas dalībvalsts tiesību aktiem, Maltas likumā paredzēto vecuma pensiju. Komisija uzskata, ka Apvienotās Karalistes civildienesta pensiju shēmas ir pamatotas ar tiesību aktiem un līdz ar to tās ietilpst minēto direktīvu piemērošanas jomā. Ar minētajām direktīvām ir aizliegts samazināt Maltas vecuma pensiju par Apvienotās Karalistes civildienesta pensijas apmēru. Starp Apvienoto Karalisti un Maltu nav noslēgtas nekādas konvencijas par Apvienotās Karalistes civildienesta pensijām un nevienā no Regulas Nr. 1408/71 un Regulas Nr. 883/2004 pielikumiem nekas nav norādīts saistībā ar Maltu, līdz ar ko minētajās regulās paredzētie nosacījumi, kas ļauj turpināt piemērot sociālās nodrošināšanas konvencijas, nav izpildīti.
   Tā kā Apvienotās Karalistes civildienesta pensiju shēmas ietilpst šo regulu piemērošanas jomā, Regulas Nr. 1408/71 46.b panta 1. punkts un Regulas Nr. 883/2004 54. panta 1. punkts liedz piemērot tādu valsts tiesību normu, kas attiecas uz šādu pensiju pārklāšanās novēršanu, kā Maltas Sociālās nodrošināšanas likuma 56. nodaļa.

      (1)  OV L 149, 2. lpp.

      (2)  OV L 28, 1. lpp.

      (3)  OV L 166, 1. lpp.


title: Tiesas Spriedums (pirmā palāta) 2005. gada 15. septembrī lietā C-58/04 (Bundesfinanzhof lūgums sniegt prejudiciālu nolēmumu) Antje Köhler pret Finanzamt Düsseldorf-Nord (Sestā PVN direktīva– Ar nodokli apliekamo darbību izpildes vieta — Preču piegāde uz kruīza kuģa — Pārvadājumi Kopienā — Atbrīvojums no nodokļiem gadījumā, ja apstāšanās notiek ārpus Kopienas — Atbrīvojuma piemērojamība — tiesvedības valoda)

text:
               29.10.2005

               LV

               Eiropas Savienības Oficiālais Vēstnesis

               C 271/7

      TIESAS SPRIEDUMS

   (pirmā palāta)
   2005. gada 15. septembrī
   lietā C-58/04 (Bundesfinanzhof lūgums sniegt prejudiciālu nolēmumu) Antje Köhler pret Finanzamt Düsseldorf-Nord
       (1)

   (Sestā PVN direktīva– Ar nodokli apliekamo darbību izpildes vieta - Preču piegāde uz kruīza kuģa - Pārvadājumi Kopienā - Atbrīvojums no nodokļiem gadījumā, ja apstāšanās notiek ārpus Kopienas - Atbrīvojuma piemērojamība - tiesvedības valoda)
   (2005/C 271/13)
   vācu
   Lietā C-58/04 par lūgumu sniegt prejudiciālu nolēmumu atbilstoši EKL 234. pantam, ko Bundesfinanzhof [Federālā finanšu tiesa] (Vācija) iesniedza ar lēmumu, kas pieņemts 2003. gada 23. oktobrī un kas Tiesā reģistrēts 2004. gada 11. februārī, tiesvedībā
         Antje Köhler
       pret
         Finanzamt Düsseldorf-Nord
      , Tiesa (pirmā palāta) šādā sastāvā: palātas priekšsēdētājs P. Janns [P. Jann], tiesneši N. Kolnerika [N. Colneric], K. Šīmans [K. Schiemann] (referents), E. Juhāss [E. Juhász] un E. Levits, ģenerāladvokāts L. M. Pojarešs Maduru [L. M. Poiares Maduro], sekretāre M. Fereira [M. Ferreira], galvenā administratore, 2005. gada 15. septembrī ir pasludinājusi spriedumu, kura rezolutīvā daļa ir šāda:
   Kuģa apstāšanās trešo valstu ostās, kuras laikā pasažieri var atstāt kuģi pat uz īsu laika posmu, ir uzskatāma par “apstāšanos ārpus Kopienas” 8. panta 1. punkta c) apakšpunkta nozīmē Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, redakcijā ar grozījumiem, kas izdarīti ar Padomes 1992. gada 14. decembra Direktīvu 92/111/EEK, ar ko groza Direktīvu 77/388 un ievieš vienkāršošanas pasākumus attiecībā uz pievienotās vērtības nodokļiem.

      (1)  OV C 106, 30.04.2004.


title: Lieta C-545/10: Prasība, kas celta 2010. gada 23. novembrī — Eiropas Komisija/Čehijas Republika

text:
               5.2.2011

               LV

               Eiropas Savienības Oficiālais Vēstnesis

               C 38/5

         Prasība, kas celta 2010. gada 23. novembrī — Eiropas Komisija/Čehijas Republika
   (Lieta C-545/10)
   2011/C 38/06
   Tiesvedības valoda — čehu

      Lietas dalībnieki

      Prasītāja: Eiropas Komisija (pārstāvji — M. Šimerdová, H. Støvlbæk)

      Atbildētāja: Čehijas Republika

      Prasītājas prasījumi:

               —

               atzīt, ka Čehijas Republika nav izpildījusi Eiropas Parlamenta un Padomes 2001. gada 26. februāra Direktīvas 2001/14/EK (1) par dzelzceļa infrastruktūras jaudas iedalīšanu un maksas iekasēšanu par dzelzceļa infrastruktūras lietošanu un drošības sertifikāciju 4. panta 1. punktā, 6. panta 2. punktā, 7. panta 3. punktā, 11. pantā un 30. panta 5. punktā un

               —

               Padomes 1991. gada 29. jūlija Direktīvas 91/440/EEK (2) par Kopienas dzelzceļa attīstību 10. panta 7. punktā paredzētos pienākumus;

               —

               piespriest Čehijas Republikai atlīdzināt tiesāšanās izdevumus.

      Pamati un galvenie argumenti

   Čehijas Republika, nosakot maksimālo infrastruktūras lietošanas maksu, kuru infrastruktūras pārvaldītājs nedrīkst pārsniegt, ir pārkāpusi Direktīvas 2001/14/EK 4. panta 1. punktu. Atbilstoši Direktīvas 2001/14/EK 4. panta 1. punktam maksa par infrastruktūras lietošanu ir jānosaka un jāiekasē infrastruktūras pārvaldītājam. Dalībvalstis drīkst noteikt tikai infrastruktūras lietošanas maksas sistēmu.
   Čehijas Republika, neveicot pasākumus, lai stimulētu infrastruktūras pārvaldītājus samazināt infrastruktūras nodrošināšanas izmaksas un piekļuves maksu, ir pārkāpusi Direktīvas 2001/14/EK 6. panta 2. punktu.
   Čehijas Republika, nenodrošinot, ka maksa par minimālo piekļuves pakalpojumu kompleksu un sliežu ceļa piekļuvi apkalpes iekārtām tiek noteikta tāda, kādas ir tiešās izmaksas, kas radušās, sniedzot vilcienu satiksmes pakalpojumus, ir pārkāpusi Direktīvas 2001/14/EK 7. panta 3. punktu.
   Čehijas Republika, neieviešot darbības uzlabošanas shēmu, kas mudinātu dzelzceļa pārvadājumu uzņēmumus un infrastruktūras pārvaldītāju līdz minimumam samazināt traucējumus un veikt uzlabojumus dzelzceļu tīkla darbībā, ir pārkāpusi Direktīvas 2001/14/EK 11. pantu.
   Čehijas Republika, nepareizi transponējot to savā tiesību sistēmā, ir pārkāpusi Direktīvas 2001/14/EK 30. panta 5. punktu.
   Čehijas Republika, neizveidojot iestādi saistībā ar Čehijas Republiku, kura būtu uzskatāma par Direktīvas 91/440/EK 10. panta 7. punktā minēto iestādi un pildītu šajā normā paredzētās funkcijas, ir pārkāpusi minēto normu.

      (1)  OV L 75, 29. lpp.

      (2)  OV L 237, 25. lpp.


title: Lieta C-324/11: Tiesas (trešā palāta) 2012. gada 6. septembra spriedums ( Legfelsőbb Bíróság (Ungārija) lūgums sniegt prejudiciālu nolēmumu) — Gábor Tóth/Nemzeti Adó-és Vámhivatal Észak-magyarországi Regionális Adó Főigazgatósága (Nodokļi — PVN — Direktīva 2006/112/EK — 9. pants — “Nodokļa maksātāja” jēdziens — Tiesības uz nodokļa atskaitīšanu — Atteikums — Nodokļu neitralitātes princips — No individuālo komersantu reģistra svītrots rēķina izrakstītājs — Rēķina izrakstītājs, kurš nav izpildījis pienākumu deklarēt savus darbiniekus nodokļu administrācijai — Nodokļa maksātāja pienākums pārliecināties, vai rēķina izrakstītājs pret nodokļu administrāciju ir rīkojies tiesiski)

text:
               27.10.2012

               LV

               Eiropas Savienības Oficiālais Vēstnesis

               C 331/9

      Tiesas (trešā palāta) 2012. gada 6. septembra spriedums (Legfelsőbb Bíróság (Ungārija) lūgums sniegt prejudiciālu nolēmumu) — Gábor Tóth/Nemzeti Adó-és Vámhivatal Észak-magyarországi Regionális Adó Főigazgatósága

      (Lieta C-324/11) (1)

      (Nodokļi - PVN - Direktīva 2006/112/EK - 9. pants - “Nodokļa maksātāja” jēdziens - Tiesības uz nodokļa atskaitīšanu - Atteikums - Nodokļu neitralitātes princips - No individuālo komersantu reģistra svītrots rēķina izrakstītājs - Rēķina izrakstītājs, kurš nav izpildījis pienākumu deklarēt savus darbiniekus nodokļu administrācijai - Nodokļa maksātāja pienākums pārliecināties, vai rēķina izrakstītājs pret nodokļu administrāciju ir rīkojies tiesiski)
      (2012/C 331/14)
      Tiesvedības valoda — ungāru

         Iesniedzējtiesa

         Legfelsőbb Bíróság

         Lietas dalībnieki pamata procesā

         Prasītājs: Gábor Tóth

         Atbildētāja: Nemzeti Adó- és Vámhivatal Észak-magyarországi Regionális Adó Főigazgatósága

         Priekšmets

      Lūgums sniegt prejudiciālu nolēmumu — Magyar Köztársaság Legfelsöbb Bíróság — Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (OV L 347, 1. lpp.) interpretācija — Samaksātā priekšnodokļa atskaitīšanas tiesību izmantošanas nosacījumi valsts nodokļu iestāžu praksē — Nodokļa maksātāja pienākums pārliecināties, ka rēķina izrakstītājs ir nodokļa maksātājs, kā arī par šā pēdējā darbinieku, kuri veic rēķinā norādītos darbus, tiesisko attiecību likumību un stāvokli nodokļu ziņā

         Rezolutīvā daļa:

                  1)

                  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu un nodokļu neitralitātes princips ir jāinterpretē tādējādi, ka tiem ir pretrunā, ja nodokļa maksātājam tiesības atskaitīt pievienotās vērtības nodokli, kas tam jāmaksā vai ko tas ir samaksājis par pakalpojumiem, kuri tam ir sniegti, nodokļu iestāde liedz, pamatojoties uz to vien, ka rēķina izrakstītājam pirms attiecīgo pakalpojumu sniegšanas vai attiecīgā rēķina izrakstīšanas ir tikusi atņemta individuālā komersanta apliecība, ja šajā rēķinā ir visa šīs direktīvas 226. pantā prasītā informācija, konkrēti informācija, kas vajadzīga minēto rēķinu izrakstījušās personas un sniegto pakalpojumu iedabas identificēšanai;

                  2)

                  Direktīva 2006/112 ir jāinterpretē tādējādi, ka tai ir pretrunā, ja nodokļa maksātājam tiesības atskaitīt pievienotās vērtības nodokli, kas tam jāmaksā vai ko tas ir samaksājis par pakalpojumiem, kuri tam ir sniegti, nodokļu iestāde liedz ar pamatojumu, ka rēķinu par šiem pakalpojumiem izrakstījusī persona nav deklarējusi nodarbinātos darbiniekus, šai iestādei ar objektīviem pierādījumiem nekonstatējot, ka šis nodokļa maksātājs ir zinājis vai tam bijis jāzina, ka darījums, kas norādīts, lai pamatotu tiesības uz nodokļa atskaitīšanu, ir bijis saistīts vai nu ar minētā rēķina izrakstītāja, vai kāda cita komersanta piegādes augšupējā ķēdē izdarītu krāpšanu;

                  3)

                  Direktīva 2006/112 ir jāinterpretē tādējādi, ka fakts, ka nodokļa maksātājs nav pārbaudījis nedz to, vai būvlaukumā nodarbināto darba ņēmēju un rēķina izrakstītāja starpā ir tiesiskās attiecības, nedz to, vai šis izrakstītājs ir šos darba ņēmējus deklarējis, nav tāds objektīvs apstāklis, no kura ir secināms, ka rēķina saņēmējs ir zinājis vai tam bijis jāzina, ka tas piedalās ar izvairīšanos no pievienotās vērtības nodokļa saistītas krāpšanas darījumā, ja šo saņēmēju nekas nav vedinājis uz aizdomām, ka minētais izrakstītājs varētu būt vainojams kādā pārkāpumā vai krāpšanā. Tāpēc šā apstākļa dēļ tiesības uz nodokļa atskaitīšanu nav atsakāmas, ja vien ir izpildīti šo tiesību izmantošanai šajā direktīvā paredzētie substanciālie un formas nosacījumi;

                  4)

                  ja nodokļu iestāde norāda uz konkrētiem apstākļiem, kas liecina par krāpšanas esamību, Direktīvai 2006/112 un nodokļu neitralitātes principam nav pretrunā, ka valsts tiesa, izvērtējusi visus lietas apstākļus kopumā, pārbauda, vai attiecīgo darījumu ir veicis pats rēķina izrakstītājs. Tomēr tādā situācijā kā šajā lietā aplūkotā tiesības uz nodokļa atskaitīšanu var tikt liegtas tikai tad, ja nodokļu iestāde, ņemot vērā objektīvus pierādījumus, ir konstatējusi, ka rēķina saņēmējs ir zinājis vai tam bijis jāzina, ka darījums, kas norādīts, lai pamatotu tiesības uz nodokļa atskaitīšanu, ir bijis saistīts vai nu ar minētā izrakstītāja, vai kāda cita komersanta piegādes augšupējā ķēdē izdarītu krāpšanu.

         (1)  OV C 282, 24.09.2011.


title: Lieta T-775/14: Vispārējās tiesas 2016. gada 12. maija spriedums – Red Lemon/EUIPO – Lidl Stiftung (“ABTRONIC”) Eiropas Savienības preču zīme — Iebildumu process — Eiropas Savienības grafiskas preču zīmes “ABTRONIC” reģistrācijas pieteikums — Agrāka Eiropas Savienības vārdiska preču zīme “TRONIC” — Relatīvs atteikuma pamats — Regulas (EK) Nr. 207/2009 8. panta 1. punkta b) apakšpunkts — Minimālā agrākas preču zīmes raksturīgā atšķirtspēja — Sajaukšanas iespēja

text:
               27.6.2016

               LV

               Eiropas Savienības Oficiālais Vēstnesis

               C 232/15

         Vispārējās tiesas 2016. gada 12. maija spriedums – Red Lemon/EUIPO – Lidl Stiftung (“ABTRONIC”)
   (Lieta T-775/14) (1)

   (Eiropas Savienības preču zīme - Iebildumu process - Eiropas Savienības grafiskas preču zīmes “ABTRONIC” reģistrācijas pieteikums - Agrāka Eiropas Savienības vārdiska preču zīme “TRONIC” - Relatīvs atteikuma pamats - Regulas (EK) Nr. 207/2009 8. panta 1. punkta b) apakšpunkts - Minimālā agrākas preču zīmes raksturīgā atšķirtspēja - Sajaukšanas iespēja)
   (2016/C 232/19)
   Tiesvedības valoda – vācu

      Lietas dalībnieki

      Prasītāja: Red Lemon Inc. (Honkonga, Ķīna) (pārstāvji – T. Wieland un S. Müller, advokāti)

      Atbildētājs: Eiropas Savienības Intelektuālā īpašuma birojs (pārstāvis – D. Walicka)

      Otra procesa EUIPO Apelācijas padomē dalībniece: Lidl Stiftung & Co. KG (Neckarsulm, Vācija)

      Priekšmets

   Prasība par EUIPO Apelācijas pirmās padomes 2014. gada 4. septembra lēmumu lietā R 2060/2013–1 attiecībā uz iebildumu procesu starp Lidl Stiftung & Co. KG un Red Lemon Inc.

      Rezolutīvā daļa:

               1)

               prasību noraidīt;

               2)

               Red Lemon Inc. atlīdzina tiesāšanās izdevumus.

      (1)  OV C 73, 2.3.2015.


title: Tiesas spriedums (sestā palāta) 2005. gada 28. aprīlī lietā C-375/04 Eiropas Kopienu Komisija pret Luksemburgas Lielhercogisti (Valsts pienākumu neizpilde — Direktīva 2002/58/EK — Elektroniskā komunikācija — Personas datu apstrāde — Privātās dzīves aizsardzība — Fizisko personu aizsardzība — Netransponēšana noteiktajā termiņā)

text:
               11.6.2005

               LV

               Eiropas Savienības Oficiālais Vēstnesis

               C 143/14

      TIESAS SPRIEDUMS

   (sestā palāta)
   2005. gada 28. aprīlī
   lietā C-375/04 Eiropas Kopienu Komisija pret Luksemburgas Lielhercogisti (1)

   (Valsts pienākumu neizpilde - Direktīva 2002/58/EK - Elektroniskā komunikācija - Personas datu apstrāde - Privātās dzīves aizsardzība - Fizisko personu aizsardzība - Netransponēšana noteiktajā termiņā)
   (2005/C 143/19)
   tiesvedības valoda — franču
   Lietā C-375/04 par prasību sakarā ar valsts pienākumu neizpildi atbilstoši EKL 226. pantam, ko 2004. gada 1. septembrī cēla Eiropas Kopienu Komisija (pārstāvis — M. Šoters [M. Shotter]) pret Luksemburgas Lielhercogisti (pārstāvis — Z. Šrainers [S. Schreiner]), Tiesa (sestā palāta) šādā sastāvā: palātas priekšsēdētājs E. Borgs Bartets [A. Borg Barthet], tiesneši U. Lehmuss [U. Lõhmus] (referents) un A. O'Kīfs [A. Ó Caoimh], ģenerāladvokāte K. Štiksa-Hakla [C. Stix-Hackl], sekretārs R. Grass [R. Grass], 2005. gada 28. aprīlī ir pasludinājusi spriedumu, kura rezolutīvā daļa ir šāda:

               1)

               noteiktajā termiņā nepieņemot normatīvus un administratīvus aktus, kas vajadzīgi, lai izpildītu Eiropas Parlamenta un Padomes 2002. gada 12. jūlija Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē (direktīva par privāto dzīvi un elektronisko komunikāciju), Luksemburgas Lielhercogiste nav izpildījusi pienākumus, ko tai uzliek šī direktīva;

               2)

               Luksemburgas Lielhercogiste atlīdzina tiesāšanās izdevumus.

      (1)  OV C 262, 23.10.2004.


title: Lieta T-359/04: Vispārējās tiesas 2010. gada 9. septembra spriedums — British Aggregates u.c./Komisija (Valsts atbalsts — Dabas resursu nodoklis par minerālajiem materiāliem Apvienotajā Karalistē — Attiecībā uz Ziemeļīriju pastāvošais atbrīvojums no nodokļa — Komisijas lēmums necelt iebildumus — Nopietnas grūtības — Kopienu pamatnostādnes valsts atbalstam vides aizsardzībā)

text:
               23.10.2010

               LV

               Eiropas Savienības Oficiālais Vēstnesis

               C 288/28

      Vispārējās tiesas 2010. gada 9. septembra spriedums — British Aggregates u.c./Komisija
      (Lieta T-359/04) (1)

      (Valsts atbalsts - Dabas resursu nodoklis par minerālajiem materiāliem Apvienotajā Karalistē - Attiecībā uz Ziemeļīriju pastāvošais atbrīvojums no nodokļa - Komisijas lēmums necelt iebildumus - Nopietnas grūtības - Kopienu pamatnostādnes valsts atbalstam vides aizsardzībā)
      (2010/C 288/52)
      Tiesvedības valoda — angļu

         Lietas dalībnieki

         Prasītāji: British Aggregates (Lanark, Apvienotā Karaliste), Healy Bros. Ltd (Middleton, Īrija) un David K. Trotter&Sons Ltd (pārstāvji — C. Pouncey, solicitor, un L. Van den Hende, avocat)

         Atbildētāja: Eiropas Komisija (pārstāvji — J. Flett un T. Scharf)

         Persona, kas iestājusies lietā atbildētājas prasījumu atbalstam: Lielbritānijas un Ziemeļīrijas Apvienotā Karaliste (pārstāvji — sākotnēji M. Bethell, pēc tam E. Jenkinson un I. Rao, un visbeidzot S. Ossowski, kam palīdz M. Hall un G. Facenna, barristers)

         Priekšmets

      Prasība atcelt Komisijas 2004. gada 7. maija Lēmumu C(2004) 1614, galīgā redakcija, ar kuru nolemts necelt iebildumus par attiecībā uz Ziemeļīriju pastāvošajā atbrīvojuma no nodokļa par minerālajiem materiāliem Apvienotajā Karalistē režīmā izdarītajiem grozījumiem

         Rezolutīvā daļa:

                  1)

                  atcelt Komisijas 2004. gada 7. maija Lēmumu C(2004) 1614, galīgā redakcija, ar kuru nolemts necelt iebildumus par attiecībā uz Ziemeļīriju pastāvošajā atbrīvojuma no nodokļa par minerālajiem materiāliem Apvienotajā Karalistē režīmā izdarītajiem grozījumiem;

                  2)

                  Komisija sedz pati savus, kā arī atlīdzina British Aggregates Association, Healy Bros. Ltd un David K. Trotter & Sons Ltd tiesāšanās izdevumus;

                  3)

                  Lielbritānijas un Ziemeļīrijas Apvienotā Karaliste sedz savus tiesāšanās izdevumus pati.

         (1)  OV C 284, 20.11.2004.


title: Lieta C-558/14: Lūgums sniegt prejudiciālu nolēmumu, ko 2014. gada 5. decembrī iesniedza Tribunal Superior de Justicia de la Comunidad Autónoma del País Vasco (Spānija) – Mimoun Khachab / Delegación de Gobierno en Álava

text:
               9.2.2015

               LV

               Eiropas Savienības Oficiālais Vēstnesis

               C 46/31

         Lūgums sniegt prejudiciālu nolēmumu, ko 2014. gada 5. decembrī iesniedza Tribunal Superior de Justicia de la Comunidad Autónoma del País Vasco (Spānija) – Mimoun Khachab/Delegación de Gobierno en Álava

   (Lieta C-558/14)
   (2015/C 046/36)
   Tiesvedības valoda – spāņu

      Iesniedzējtiesa

      Tribunal Superior de Justicia de la Comunidad Autónoma del País Vasco

      Pamatlietas puses

      Prasītājs: Mimoun Khachab

      Atbildētāja: Delegación de Gobierno en Álava

      Prejudiciālais jautājums

   Vai Padomes 2003. gada 22. septembra Direktīvas 2003/86/EK par tiesībām uz ģimenes atkalapvienošanos (1) 7. panta 1. punkta c) apakšpunkts ir jāinterpretē tādējādi, ka tam ir pretrunā tāds valsts tiesiskais regulējums kā pamatlietā aplūkotais, kas ļauj atteikt ģimenes atkalapvienošanos, pamatojoties uz to, ka – atbilstoši aplēsēm par naudas resursu saglabāšanās izredzēm pieteikuma iesniegšanas dienai sekojošajā gadā, ko valsts iestādes veic, balstīdamās uz vērtējumu par to, kādi šie resursi bijuši sešos iepriekšējos mēnešos, – apgādniekam nav stabilu un pastāvīgu ienākumu, kas ir pietiekami, lai uzturētu sevi un savas ģimenes locekļus?

      (1)  OV L 251, 12. lpp.; Īpašais izdevums latviešu valodā, 19. nod., 6. sēj., 224. lpp.


title: Lieta C-176/09: Tiesas (trešā palāta) 2011. gada 12. maija spriedums — Luksemburgas Lielhercogiste/Eiropas Parlaments, Eiropas Savienības Padome (Prasība atcelt tiesību aktu — Direktīva 2009/12/EK — Lidostas maksas — Piemērošanas joma — Lidostas, kuru gada apgrozījums pārsniedz 5 miljonus pasažieru gadā, un lidostas, kam ir lielākais pasažieru skaits gadā katrā dalībvalstī — Spēkā esamība — Vienlīdzīgas attieksmes, samērīguma un subsidiaritātes princips)

text:
               9.7.2011

               LV

               Eiropas Savienības Oficiālais Vēstnesis

               C 204/6

         Tiesas (trešā palāta) 2011. gada 12. maija spriedums — Luksemburgas Lielhercogiste/Eiropas Parlaments, Eiropas Savienības Padome
   (Lieta C-176/09) (1)

   (Prasība atcelt tiesību aktu - Direktīva 2009/12/EK - Lidostas maksas - Piemērošanas joma - Lidostas, kuru gada apgrozījums pārsniedz 5 miljonus pasažieru gadā, un lidostas, kam ir lielākais pasažieru skaits gadā katrā dalībvalstī - Spēkā esamība - Vienlīdzīgas attieksmes, samērīguma un subsidiaritātes princips)
   2011/C 204/11
   Tiesvedības valoda — franču

      Lietas dalībnieki

      Prasītāja: Luksemburgas Lielhercogiste (pārstāvji — C. Schiltz, pārstāvis, un P. Kinsch, advokāts)

      Persona, kas iestājusies lietā prasītājas prasījumu atbalstam: Slovākijas Republika (pārstāve — B. Ricziová)

      Atbildētāji: Eiropas Parlaments (pārstāvji — A. Troupiotis un A. Neergaard) un Eiropas Savienības Padome (pārstāvji — E. Karlsson un M. Moore)

      Persona, kas iestājusies lietā atbildētāju prasījumu atbalstam: Eiropas Komisija (pārstāvji — K. Simonsson un C. Vrignon)

      Priekšmets

   Prasība atcelt tiesību aktu — Eiropas Parlamenta un Padomes 2009. gada 11. marta Direktīvas 2009/12/EK par lidostas maksām (OV L 70., 11. lpp.) 1. panta 2. punkta in fine atcelšana — Direktīvas piemērošana lidostām ar lielāko pasažieru skaitu katrā dalībvalstī — Luxembourg-Findel lidosta — Vienlīdzīgas attieksmes, subsidiaritātes un samērīguma principa pārkāpums

      Rezolutīvā daļa:

               1)

               prasību noraidīt;

               2)

               Luksemburgas Lielhercogiste atlīdzina tiesāšanās izdevumus;

               3)

               Slovākijas Republika un Eiropas Komisija sedz savus tiesāšanās izdevumus pašas.

      (1)  OV C 180, 01.08.2009.


title: Lieta C-181/08: Tiesas priekšsēdētāja 2008. gada 3. decembra rīkojums — Eiropas Kopienu Komisija/Austrijas Republika

text:
               21.3.2009

               LV

               Eiropas Savienības Oficiālais Vēstnesis

               C 69/32

         Tiesas priekšsēdētāja 2008. gada 3. decembra rīkojums — Eiropas Kopienu Komisija/Austrijas Republika
   (Lieta C-181/08) (1)

   (2009/C 69/71)

      Tiesvedības valoda — vācu

   Tiesas priekšsēdētājs ir izdevis rīkojumu izslēgt lietu no reģistra.

      (1)  OV C 158, 21.6.2008.


title: Lieta C-402/16 P: Apelācijas sūdzība, ko par Vispārējās tiesas (ceturtā palāta) 2016. gada 13. maija spriedumu lietā T-312/15 Market Watch/EUIPO – GLAXO GROUP (“MITOCHRON”) 2016. gada 15. jūlijā iesniedza Market Watch Franchise & Consulting Inc.

text:
               27.3.2017

               LV

               Eiropas Savienības Oficiālais Vēstnesis

               C 95/3

         Apelācijas sūdzība, ko par Vispārējās tiesas (ceturtā palāta) 2016. gada 13. maija spriedumu lietā T-312/15 Market Watch/EUIPO – GLAXO GROUP (“MITOCHRON”) 2016. gada 15. jūlijā iesniedza Market Watch Franchise & Consulting Inc.

   (Lieta C-402/16 P)
   (2017/C 095/05)
   Tiesvedības valoda – angļu

      Lietas dalībnieki

      Apelācijas sūdzības iesniedzēja: Market Watch Franchise & Consulting Inc. (pārstāvis – J. Korab, advokāts)

      Otrs lietas dalībnieks: Eiropas Savienības Intelektuālā īpašuma birojs (EUIPO)
   Tiesa (desmitā palāta) ar 2016. gada 1. decembra rīkojumu nosprieda, ka apelācijas sūdzība ir nepieņemama.


title: Lieta C-201/15: Lūgums sniegt prejudiciālu nolēmumu, ko 2015. gada 29. aprīlī iesniedza Symvoulio tis Epikrateias (Grieķija) – Anonymi Geniki Etairia Tsimenton Iraklis (AGET Iraklis)/Ypourgos Ergasias, Koinonikis Asfalisis kai Koinonikis Allilengyis

text:
               6.7.2015

               LV

               Eiropas Savienības Oficiālais Vēstnesis

               C 221/4

         Lūgums sniegt prejudiciālu nolēmumu, ko 2015. gada 29. aprīlī iesniedza Symvoulio tis Epikrateias (Grieķija) – Anonymi Geniki Etairia Tsimenton Iraklis (AGET Iraklis)/Ypourgos Ergasias, Koinonikis Asfalisis kai Koinonikis Allilengyis

   (Lieta C-201/15)
   (2015/C 221/05)
   Tiesvedības valoda – grieķu

      Iesniedzējtiesa

      Symvoulio tis Epikrateias

      Pamatlietas puses

      Prasītāja: Anonymi Geniki Etairia Tsimenton Iraklis (AGET Iraklis)

      Atbildētājs: Ypourgos Ergasias, Koinonikis Asfalisis kai Koinonikis Allilengyis

      Prejudiciālie jautājumi

               1)

               Vai tāda valsts tiesību norma kā Likuma Nr. 1387/1983 5. panta 3. punkts, atbilstoši kurai kolektīvās atlaišanas īstenošanai kādā konkrētā uzņēmumā ir jāsaņem iestādes atļauja, kas tiek piešķirta, pamatojoties uz kritērijiem, kas ir saistīti ar: a) darba tirgū pastāvošajiem apstākļiem, b) attiecīgā uzņēmuma situāciju un c) valsts tautsaimniecības interesēm, ir saderīga it īpaši ar Direktīvas 98/59/EK (1) noteikumiem un vispārīgāk – ar LESD 49. un 63. pantu?

               2)

               Noliedzošas atbildes uz pirmo jautājumu gadījumā, vai šāda valsts tiesību norma ir saderīga it īpaši ar Direktīvas 98/59/EK noteikumiem un vispārīgāk – ar LESD 49. un 63. pantu, ja pastāv nopietni sociālie iemesli kā, piemēram, smaga ekonomiskā krīze un īpaši augts bezdarba līmenis?

      (1)  Padomes 1998. gada 20. jūlija Direktīva 98/59/EK par dalībvalstu tiesību aktu tuvināšanu attiecībā uz kolektīvo atlaišanu (OV L 225, 16. lpp.).


title: Lieta F-26/12: Prasība, kas celta 2012. gada 23. februārī — ZZ /ECB

text:
               23.6.2012

               LV

               Eiropas Savienības Oficiālais Vēstnesis

               C 184/22

         Prasība, kas celta 2012. gada 23. februārī — ZZ/ECB
   (Lieta F-26/12)
   2012/C 184/47
   Tiesvedības valoda — angļu

      Lietas dalībnieki

      Prasītāja: ZZ (pārstāvis — S. Pappas, advokāts)

      Atbildētāja: Eiropas Centrālā Banka

      Strīda priekšmets un apraksts

   Prasība atcelt ECB lēmumu noraidīt prasītājas lūgumus par piekļuvi dokumentiem un prasība atlīdzināt zaudējumus

      Prasītājas prasījumi:

   Prasītājas prasījumi Civildienesta tiesai ir šādi:

               —

               atcelt ECB lēmumus noraidīt prasītājas lūgumus par piekļuvi dokumentiem, proti, 2011. gada 21. jūnija lēmumu, ar kuru tika noraidīts prasītājas lūgums par piekļuvi dokumentiem, Ģenerāldirektora 2011. gada 12. augusta lēmumu un Eiropas Centrālās bankas priekšsēdētāja 2011. gada 12. decembra lēmumu;

               —

               piespriest ECB samaksāt kompensāciju, kas ex aequo et bono tiek novērtēta EUR 10 000 apmērā par nodarīto morālo kaitējumu;

               —

               piespriest ECB atlīdzināt tiesāšanās izdevumus.


title: Lieta F-44/08: Civildienesta tiesas 2008. gada 4. septembra rīkojums — Tsarnavas /Komisija

text:
               6.12.2008

               LV

               Eiropas Savienības Oficiālais Vēstnesis

               C 313/60

         Civildienesta tiesas 2008. gada 4. septembra rīkojums — Tsarnavas/Komisija
   (Lieta F-44/08) (1)

   (2008/C 313/111)

      Tiesvedības valoda — franču

   Otrās palātas priekšsēdētājs ir izdevis rīkojumu izslēgt lietu no reģistra.

      (1)  OV C 158, 21.6.2008., 28. lpp.


title: Tiesas spriedums ( 2010. gada 18. oktobris ) lietā E-3/10 – EBTA Uzraudzības iestāde pret Īslandes Republiku (Līgumslēdzējas puses saistību neizpildīšana – Direktīva 2002/87/EK par papildu uzraudzību kredītiestādēm, apdrošināšanas uzņēmumiem un ieguldījumu sabiedrībām finanšu konglomerātos)

text:
               12.5.2011

               LV

               Eiropas Savienības Oficiālais Vēstnesis

               C 141/10

         TIESAS SPRIEDUMS
   (2010. gada 18. oktobris)
   lietā E-3/10
   EBTA Uzraudzības iestāde pret Īslandes Republiku
   (Līgumslēdzējas puses saistību neizpildīšana – Direktīva 2002/87/EK par papildu uzraudzību kredītiestādēm, apdrošināšanas uzņēmumiem un ieguldījumu sabiedrībām finanšu konglomerātos)
   2011/C 141/10
   Lietā E-3/10, EBTA Uzraudzības iestāde pret Īslandes republiku – PIETEIKUMS paziņojumam, ka noteiktajā termiņā nepieņemot pasākumus vai nepaziņojot EBTA Uzraudzības iestādei par to pasākumu pieņemšanu, kuri vajadzīgi, lai īstenotu Aktu, kas minēts Līguma par Eiropas Ekonomikas zonu IX pielikuma 31. ea punktā, (Eiropas Parlamenta un Padomes 2002. gada 16. decembra Direktīva 2002/87/EK par papildu uzraudzību kredītiestādēm, apdrošināšanas uzņēmumiem un ieguldījumu sabiedrībām finanšu konglomerātos un par grozījumiem Padomes Direktīvās 73/239/EEK, 79/267/EEK, 92/49/EEK, 92/96/EEK, 93/6/EEK un 93/22/EEK, kā arī Eiropas Parlamenta un Padomes Direktīvās 98/78/EK and 2000/12/EK), kas pielāgots EEZ līgumam ar tā 1. protokolu, Īslandes republika nav izpildījusi saistības saskaņā ar šā Akta 32. pantu un EEZ līguma 7. pantu, Tiesa šādā sastāvā – priekšsēdētājs Carl Baudenbacher, tiesneši Thorgeir Örlygsson un Henrik Bull (tiesnesis-referents), 2010. gada 18. oktobrī pasludināja spriedumu, kura rezolutīvā daļa ir šāda:
   Ar šo Tiesa:

               1)

               paziņo, ka, noteiktajā termiņā nepieņemot pasākumus, kas ir vajadzīgi, lai īstenotu Aktu, kas minēts Līguma par Eiropas Ekonomikas zonu IX pielikuma 31.ea punktā (Eiropas Parlamenta un Padomes 2002. gada 16. decembra Direktīva 2002/87/EK par papildu uzraudzību kredītiestādēm, apdrošināšanas uzņēmumiem un ieguldījumu sabiedrībām finanšu konglomerātos, ar ko groza Padomes Direktīvas 73/239/EEK, 79/267/EEK, 92/49/EEK, 92/96/EEK, 93/6/EEK un 93/22/EEK, kā arī Eiropas Parlamenta un Padomes Direktīvas 98/78/EK un 2000/12/EK), kas pielāgots EEZ līgumam ar tā 1. protokolu, Īslandes Republika nav izpildījusi savas saistības saskaņā ar minētā Akta 32. pantu un EEZ līguma 7. pantu;

               2)

               piespriež Īslandes Republikai segt tiesāšanās izdevumus.


title: Lieta T-182/06: Prasība, kas celta 2006. gada 12. jūlijā — Nīderlandes Karaliste pret Eiropas Kopienu Komisiju

text:
               2.9.2006

               LV

               Eiropas Savienības Oficiālais Vēstnesis

               C 212/35

         Prasība, kas celta 2006. gada 12. jūlijā — Nīderlandes Karaliste pret Eiropas Kopienu Komisiju
   (Lieta T-182/06)
   (2006/C 212/63)
   Tiesvedības valoda — holandiešu
   Lietas dalībnieki

      Prasītāja: Nīderlandes Karaliste (pārstāvji — H. G. Sevenster un D. J. M. de Grave)

      Atbildētāja: Eiropas Kopienu Komisija
   Prasītājas prasījumi:

               —

               atcelt Komisijas 2006. gada 3. maija Lēmumu 2006/372/EK par valsts noteikumu projektu, kuru saskaņā ar EK Līguma 95. panta 5. punktu paziņojusi Nīderlandes Karaliste un kurā noteiktas daļiņu emisijas robežvērtības transportlīdzekļiem, kas aprīkoti ar dīzeļmotoriem;

               —

               piespriest Eiropas Kopienu Komisijai atlīdzināt tiesāšanās izdevumus.

         Pamati un galvenie argumenti
   Saskaņā ar EKL 95. panta 5. punktu prasītāja informēja Komisiju par nodomu pieņemt valsts noteikumus, ar kuriem ierobežo noteiktas daļiņu emisijas robežvērtības transportlīdzekļiem ar dīzeļmotoriem, atkāpjoties no Direktīvas 98/69/EK (1) noteikumiem. Saskaņā ar paziņotajām normām bija paredzēts noteikt robežvērtību 5 miligrami uz vienu kilometru smalko daļiņu emisijai, sākot ar 2007. gada 1. janvāri jauniem transportlīdzekļiem ar dīzeļmotoriem un kravas automobīļiem ar dīzeļmotoriem. Pašreizējā robežvērtība Direktīvā 98/69 ir 25 miligrami uz kilometru. Ņemot vērā īpašās problēmas Nīderlandē gaisa kvalitātes ziņā, Nīderlandes valdība uzskata, ka ir nepieciešams ieviest stingrāku normu. Komisija noraidīja ierosināto valsts noteikumu apstrīdētajā Lēmumā 2006/372/EK. (2)

   Prasības atbalstam prasītāja pirmkārt norāda uz to, ka Komisija ir pārkāpusi EKL 95. panta 5. punktā paredzētos novērtējuma kritērijus, uzskatot, ka Nīderlande nebija norādījusi, ka pastāv īpaša gaisa kvalitātes problēma un it sevišķi attiecībā uz Direktīvu 99/30. (3)

   Otrkārt prasītāja norāda, ka ir pārkāpts rūpības pienākums un pienākums norādīt pamatojumu saskaņā ar EKL 253. pantu, Komisijai neņemot vērā, to detalizēti nepamatojot, nesenākos un atbilstīgos datus, ko Nīderlandes valdība iesniedza laicīgi pirms apstrīdētā lēmuma.
   Treškārt, prasītāja norāda, ka Komisija, novērtējot alternatīvos pasākumus saskaņā ar EKL 95. panta 6. punktu, pārkāpa EK līgumu, nepamatojoties uz valsts noteikumu, kuru apstiprināšana tika lūgta, īpašo mērķi.
   Līdz ar to prasītāja uzskata, ka, novērtējot nosacījumus saskaņā ar EK 95. panta 6. punktu, nav izpildīts EKL 253. pantā paredzētais pienākums norādīt pamatojumu.
   Visbeidzot prasītāja norāda uz EKL 95. panta 5. un 6. punkta pārkāpumu un prasības saskaņā ar EKL 253. punktu norādīt pamatojumu pārkāpumu sakarā ar to, ka Komisija, novērtējot Nīderlandes valdības lūgumu, uzskatīja par būtisku plānotā pasākuma starptautisko kontekstu.

      (1)  Eiropas Parlamenta un Padomes 1998. gada 13. oktobra Direktīva 98/69/EK, kas attiecas uz pasākumiem pret gaisa piesārņošanu, kuru rada emisija no mehāniskajiem transportlīdzekļiem, un ar ko groza Padomes Direktīvu 70/220/EEK (OV 1998, L 350, 1. lpp.).

      (2)  Komisijas 2006. gada 3. maija Lēmums 2006/372/EK par valsts noteikumu projektu, kuru saskaņā ar EK Līguma 95. panta 5. punktu paziņojusi Nīderlandes Karaliste un kurā noteiktas daļiņu emisijas robežvērtības transportlīdzekļiem, kas aprīkoti ar dīzeļmotoriem [izziņots ar dokumenta Nr. K(2000) 1791] (OV 2006, L 142, 16. lpp.).

      (3)  Padomes 1999. gada 22. aprīļa Direktīva 1999/30/EK par robežvērtību noteikšanu sēra dioksīda, slāpekļa dioksīda un slāpekļa oksīdu, makrodaļiņu un svina koncentrācijai apkārtējā gaisā (OV 1999, L 163, 41. lpp.).


title: Lieta C-451/10 P: Tiesas 2011. gada 9. jūnija rīkojums — Télévision française 1 SA (TF1) /Eiropas Komisija, Métropole télévision (M6), Canal +, Francijas Republika, France Télévisions (Apelācija — Valsts atbalsts — EKL 86. panta 2. punkts — Sabiedriskā apraide — Lēmums necelt iebildumus — Pierādījumi — Uzņēmuma ekonomiskā efektivitāte)

text:
               22.10.2011

               LV

               Eiropas Savienības Oficiālais Vēstnesis

               C 311/14

         Tiesas 2011. gada 9. jūnija rīkojums — Télévision française 1 SA (TF1)/Eiropas Komisija, Métropole télévision (M6), Canal +, Francijas Republika, France Télévisions

   (Lieta C-451/10 P) (1)

   (Apelācija - Valsts atbalsts - EKL 86. panta 2. punkts - Sabiedriskā apraide - Lēmums necelt iebildumus - Pierādījumi - Uzņēmuma ekonomiskā efektivitāte)
   2011/C 311/20
   Tiesvedības valoda — franču

      Lietas dalībnieki

      Apelācijas sūdzības iesniedzēja: Télévision française 1 SA (TF1) (pārstāvis — J.-P. Hordies, avocat)

      Pārējie lietas dalībnieki: Eiropas Komisija (pārstāvji — T. Maxian Rusche un B. Stromsky), Métropole télévision (M6), Canal + (pārstāvis — E. Guillaume, avocat), Francijas Republika (pārstāvji — G. de Bergues un J. Gstalter) un France Télévisions (pārstāvji — J.-P. Gunther un A. Giraud, avocats)

      Priekšmets

   Apelācijas sūdzība par Vispārējās tiesas (piektā palāta) 2010. gada 1. jūlija spriedumu apvienotajās lietās T-586/08 un T-573/08 TF1 un M6/Komisija, ar kuru Vispārējā tiesa noraidīja prasītājas prasību atcelt Komisijas 2008. gada 16. jūlija Lēmumu C(2008) 3506, galīgā redakcija, par Francijas Republikas projektu piešķirt EUR 150 miljonu kapitāla dotāciju France Télévision SA — Noteikumu par pierādīšanas pienākumu un pierādījumu sniegšanu pārkāpums — LESD 106. panta 2. punkta pārkāpums — Jēdziens “pakalpojumi ar vispārēju tautsaimniecisku nozīmi” — Nopietnu grūtību neesamība

      Rezolutīvā daļa:

               1)

               apelācijas sūdzību noraidīt;

               2)

               Télévision française 1 SA (TF1) atlīdzina tiesāšanās izdevumus;

               3)

               Canal + un Francijas Republika sedz savus tiesāšanās izdevumus pašas.

      (1)  OV C 328, 04.12.2010.


title: Lieta T-397/13 R: Vispārējās tiesas priekšsēdētāja 2013. gada 26 septembra rīkojums — Tilly-Sabco /Komisija (Pagaidu noregulējums — Lauksaimniecība — Eksporta kompensācijas — Mājputnu gaļa — Regula, kurā kompensācija ir noteikta nulles apmērā — Pieteikums par izpildes apturēšanu — Steidzamības neesamība — Interešu izsvēršana)

text:
               23.11.2013

               LV

               Eiropas Savienības Oficiālais Vēstnesis

               C 344/56

         Vispārējās tiesas priekšsēdētāja 2013. gada 26 septembra rīkojums — Tilly-Sabco/Komisija
   (Lieta T-397/13 R)
   (Pagaidu noregulējums - Lauksaimniecība - Eksporta kompensācijas - Mājputnu gaļa - Regula, kurā kompensācija ir noteikta nulles apmērā - Pieteikums par izpildes apturēšanu - Steidzamības neesamība - Interešu izsvēršana)
   2013/C 344/100
   Tiesvedības valoda — franču

      Lietas dalībnieki

      Prasītājs: Tilly-Sabco (Guerlesquin, Francija) (pārstāvji — R. Milchior un F. Le Roquais, avocats)

      Atbildētāja: Eiropas Komisija (pārstāvji — G. de Bergues, D. Colas un C. Candat)

      Priekšmets

   Prasība apturēt Komisijas 2013. gada 18. jūlija Īstenošanas regulas (ES) Nr. 689/2013, ar ko nosaka eksporta kompensācijas par mājputnu gaļu (OV L 196, 13. lpp.), izpildi

      Rezolutīvā daļa:

               1)

               noraidīt pieteikumu pagaidu noregulējumu;

               2)

               atlikt lēmuma par tiesāšanās izdevumiem pieņemšanu.


title: Lieta T-357/12: Vispārējās tiesas 2014. gada 4. februāra spriedums — Sachi Premium-Outdoor Furniture /ITSB — Gandia Blasco (Krēsls) (Kopienas dizainparaugs — Spēkā neesamības atzīšanas process — Reģistrēts Kopienas dizainparaugs, kurā attēlots krēsls — Agrāks dizainparaugs — Spēkā neesamības pamats — Individuāla rakstura neesamība — Regulas (EK) Nr. 6/2002 6. pants un 25. panta 1. punkta b) apakšpunkts)

text:
               15.3.2014

               LV

               Eiropas Savienības Oficiālais Vēstnesis

               C 78/10

         Vispārējās tiesas 2014. gada 4. februāra spriedums — Sachi Premium-Outdoor Furniture/ITSB — Gandia Blasco (Krēsls)
   (Lieta T-357/12) (1)

   (Kopienas dizainparaugs - Spēkā neesamības atzīšanas process - Reģistrēts Kopienas dizainparaugs, kurā attēlots krēsls - Agrāks dizainparaugs - Spēkā neesamības pamats - Individuāla rakstura neesamība - Regulas (EK) Nr. 6/2002 6. pants un 25. panta 1. punkta b) apakšpunkts)
   2014/C 78/19
   Tiesvedības valoda — angļu

      Lietas dalībnieki

      Prasītāja: Sachi Premium-Outdoor Furniture, Lda
       (Estarreja, Portugāle) (pārstāvis — M. Oehen Mendes, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — A. Folliard-Monguiral)

      Otra procesa ITSB Apelāciju padomē dalībniece, persona, kas iestājusies lietā Vispārējā tiesā: Gandia Blasco, SA (Valensija, Spānija) (pārstāvis — I. Massa, advokāts)

      Priekšmets

   Prasība par ITSB Apelāciju trešās padomes 2012. gada 27. aprīļa lēmumu lietā R 969/2011-3 attiecībā uz spēkā neesamības atzīšanas procesu starp Gianda Blasco, SA un Sachi Premium-Outdoor Furniture, Lda

      Rezolutīvā daļa:

               1)

               prasību noraidīt;

               2)

               Sachi Premium-Outdoor Furniture, Lda sedz savus, kā arī atlīdzina Iekšējā tirgus saskaņošanas biroja (preču zīmes, paraugi un modeļi) (ITSB) tiesāšanās izdevumus;

               3)

                  Gandia Blasco, SA sedz savus tiesāšanās izdevumus pati.

      (1)  OV C 311, 13.10.2012.


title: Lieta C-130/14: Prasība, kas celta 2014. gada 20. martā  – Eiropas Komisija/Beļģijas Karaliste

text:
               26.5.2014

               LV

               Eiropas Savienības Oficiālais Vēstnesis

               C 159/16

         Prasība, kas celta 2014. gada 20. martā – Eiropas Komisija/Beļģijas Karaliste
   (Lieta C-130/14)
   2014/C 159/22
   Tiesvedības valoda – franču

      Lietas dalībnieki

      Prasītāja: Eiropas Komisija (pārstāvji – W. Mölls, J.-F. Brakeland)

      Atbildētāja: Beļģijas Karaliste

      Prasītājas prasījumi:

               —

               atzīt, ka, atstājot spēkā normas, kas liedz nodokļu maksātājiem nerezidentiem, kuru visi vai gandrīz visi ienākumi tiek gūti Beļģijā (Valonijas reģionā), saņemt fizisko personu nodokļa samazinājumu, kurš tiek piešķirts Valonijas reģionā dzīvojošajiem nodokļu maksātājiem rezidentiem atbilstīgi 2009. gada 3. aprīļa dekrētam, ar ko izveido Valonijas Ieguldījumu kasi un nosaka fizisko personu nodokļa samazinājumu, parakstoties uz kases akcijām vai obligācijām, Beļģijas Karaliste nav izpildījusi Līguma par Eiropas Savienības darbību 45. pantā un Līguma par Eiropas Ekonomisko zonu 28. pantā paredzētos pienākumus;

               —

               piespriest Beļģijas Karalistei atlīdzināt tiesāšanās izdevumus.

      Pamati un galvenie argumenti

   Ar Valonijas reģiona 2009. gada 3. aprīļa dekrētu nodokļa samazinājums par parakstīšanos uz Valonijas Ieguldījumu kases akcijām vai emitētajām obligācijām tiek piešķirts tikai Valonijas reģiona iedzīvotājiem. Komisija uzskata, ka šāda norma rada diskrimināciju attiecībā uz nodokļu maksātājiem nerezidentiem, kuru ienākumi pilnībā vai gandrīz pilnībā tiek gūti Beļģijā. Tā rezultātā tā nav saderīga ar LESD 45. pantu un Līguma par Eiropas Ekonomisko zonu 28. pantu, kā tie ir interpretēti Tiesas spriedumos lietā Schumacker
       (1) un lietā Wielockx
       (2).

      (1)  Spriedums lietā C-279/93 Schumacker, EU:C:1995:13.

      (2)  Spriedums lietā C-80/94 Wielockx, EU:C:1995:271.


title: Lieta T-199/10: Prasība, kas celta 2010. gada 27. aprīlī — DRV /ITSB — Austria Leasing (Austria Leasing Gesellschaft m.b.H. Mitglied der Raiffeisen-Bankengruppe Österreich)

text:
               3.7.2010

               LV

               Eiropas Savienības Oficiālais Vēstnesis

               C 179/48

         Prasība, kas celta 2010. gada 27. aprīlī — DRV/ITSB — Austria Leasing (Austria Leasing Gesellschaft m.b.H. Mitglied der Raiffeisen-Bankengruppe Österreich)

   (Lieta T-199/10)
   2010/C 179/84
   Valoda, kādā sagatavots prasības pieteikums — vācu

      Lietas dalībnieki

      Prasītājs: Deutscher Raiffeisenverband eV (DRV) (Bonna, Vācija) (pārstāvis –I. Rinke, Rechtsanwältin)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: Austria Leasing GmbH (Frankfurte, Vācija)

      Prasītāja prasījumi:

               —

               atcelt Iekšēja tirgus saskaņošanas biroja (preču zīmes, paraugi un modeļi) Apelāciju pirmās padomes 2010. gada 3. februāra lēmumu apelācijas lietā R 253/2009-1;

               —

               piespriest atbildētājam atlīdzināt tiesāšanās izdevumus.

      Pamati un galvenie argumenti

   Kopienas preču zīmes reģistrācijas pieteikuma iesniedzēja: Austria Leasing GmbH

      Attiecīgā Kopienas preču zīme: grafiska preču zīme, kas ietver vārdiskus elementus “Austria Leasing Gesellschaft m.b.H. Mitglied der Raiffeisen-Bankengruppe Österreich” un attiecas uz pakalpojumiem, kas ietilpst 35., 36. un 37. klasē

      Iebildumu procesā pretstatītās preču zīmes vai apzīmējuma īpašnieks: prasītājs

      Pretstatītā preču zīme vai apzīmējums: it īpaši Vācijā reģistrēta grafiska preču zīme, kas ietver vārdisku elementu “Raiffeisen”, attiecībā uz pakalpojumiem, kas ietilpst 35., 36., 37., 38., 39., 40., 41. un 42. klasē

      Iebildumu nodaļas lēmums: iebildumu noraidīt

      Apelāciju padomes lēmums: apelācijas sūdzību noraidīt

      Izvirzītie pamati: Regulas (EK) Nr. 207/2009 (1) 8. panta 1. punkta b) apakšpunkta pārkāpums, jo esot konfliktējošo preču zīmju sajaukšanas iespēja

      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV 2009, L 78, 1. lpp.)


title: Lieta T-143/10: Vispārējās tiesas 2011. gada 10. novembra spriedums — Ben Ri Electrónica /ITSB — Sacopa ( “LT LIGHT-THECNO” ) (Kopienas preču zīme — Iebildumu process — Kopienas grafiskas preču zīmes “LT LIGHT-THECNO” reģistrācijas pieteikums — Agrāka Kopienas grafiska preču zīme “LT” — Relatīvs atteikuma pamatojums — Apzīmējumu līdzība — Regulas (EK) Nr. 207/2009 8. panta 1. punkta b) apakšpunkts)

text:
               17.12.2011

               LV

               Eiropas Savienības Oficiālais Vēstnesis

               C 370/24

         Vispārējās tiesas 2011. gada 10. novembra spriedums — Ben Ri Electrónica/ITSB — Sacopa (“LT LIGHT-THECNO”)
   (Lieta T-143/10) (1)

   (Kopienas preču zīme - Iebildumu process - Kopienas grafiskas preču zīmes “LT LIGHT-THECNO” reģistrācijas pieteikums - Agrāka Kopienas grafiska preču zīme “LT” - Relatīvs atteikuma pamatojums - Apzīmējumu līdzība - Regulas (EK) Nr. 207/2009 8. panta 1. punkta b) apakšpunkts)
   2011/C 370/39
   Tiesvedības valoda — spāņu

      Lietas dalībnieki

      Prasītāja: Ben Ri Electrónica, SA (Madride, Spānija) (pārstāvis — A.I. Alejos Cutuli, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — J. Crespo Carrillo)
   Otra procesa ITSB Apelāciju padomē dalībniece: Sacopa, SAU (Sant Jaume de Llierca, Spānija)

      Priekšmets

   Prasība par ITSB Apelāciju ceturtās padomes 2010. gada 3. februāra lēmumu lietā R 1625/2008-4 attiecībā uz iebildumu procesu starp Ben-Ri Electrónica, SA un Sacopa, SA

      Rezolutīvā daļa:

               1)

               atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju ceturtās padomes 2010. gada 3. februāra lēmumu lietā R 1625/2008-4;

               2)

               pārējā daļā prasību noraidīt;

               3)

               ITSB sedz savus, kā arī atlīdzina Ben-Ri Electrónica, SA tiesāšanās izdevumus.

      (1)  OV C 134, 22.05.3010.


title: Lieta T-340/15: Prasība, kas celta 2015. gada 27. jūnijā – Polski Koncern Naftowy Orlen/ITSB (Degvielas uzpildes stacijas forma)

text:
               24.8.2015

               LV

               Eiropas Savienības Oficiālais Vēstnesis

               C 279/46

         Prasība, kas celta 2015. gada 27. jūnijā – Polski Koncern Naftowy Orlen/ITSB (Degvielas uzpildes stacijas forma)
   (Lieta T-340/15)
   (2015/C 279/58)
   Tiesvedības valoda – poļu

      Lietas dalībnieki

      Prasītāja: Polski Koncern Naftowy Orlen SA (Płock, Polija) (pārstāvis: M. Siciarek, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (ITSB)

      Informācija par procesu ITSB

      Attiecīgā strīdus preču zīme: Kopienas trīsdimensiju preču zīme (Degvielas uzpildes stacijas forma) – reģistrācijas pieteikums Nr. 12 411 112

      Apstrīdētais lēmums: ITSB Apelācijas piektās padomes 2015. gada 2. aprīļa lēmums lietā R 2247/2014–5

      Prasītājas prasījumi:

               —

               konstatēt apstrīdētā lēmuma prettiesiskumu;

               —

               piespriest ITSB atlīdzināt tiesāšanās izdevumus, tostarp izdevumus, kas prasītājai ir radušies procesā ITSB Apelācijas padomē un Vispārējā tiesā.

      Izvirzītais pamats:

               —

               Regulas Nr. 207/2009 7. panta 1. punkta b) apakšpunkta, 7. panta 2. punkta un 75. panta pārkāpums.


title: Lieta T-225/16: Prasība, kas celta 2016. gada 9. maijā – Matratzen Concord/EUIPO (“Ganz schön ausgeschlafen”)

text:
               27.6.2016

               LV

               Eiropas Savienības Oficiālais Vēstnesis

               C 232/35

         Prasība, kas celta 2016. gada 9. maijā – Matratzen Concord/EUIPO (“Ganz schön ausgeschlafen”)
   (Lieta T-225/16)
   (2016/C 232/45)
   Tiesvedības valoda – vācu

      Lietas dalībnieki

      Prasītāja: Matratzen Concord GmbH (Ķelne, Vācija) (pārstāvis - I. Selting, advokāts)

      Atbildētājs: Eiropas Savienības Intelektuālā īpašuma birojs (EUIPO)

      Informācija par procesu EUIPO

      Attiecīgā strīdus preču zīme: Eiropas Savienības vārdiska preču zīme “Ganz schön ausgeschlafen” – reģistrācijas pieteikums Nr. 13 610 316

      Apstrīdētais lēmums: EUIPO Apelācijas pirmās padomes 2016. gada 24. februāra lēmums lietā R 1234/2015–1

      Prasītājas prasījumi:

               —

               atcelt apstrīdēto lēmumu;

               —

               piespriest EUIPO atlīdzināt tiesāšanās izdevumus, tostarp izdevumus, kas radušies procesa laikā.

      Izvirzītais pamats:

               —

               Regulas Nr. 207/2009 7. panta 1. punkta b) un c) apakšpunkta pārkāpums.


title: Lieta C-234/11: Tiesas (trešā palāta) 2012. gada 18. oktobra spriedums ( Administrativen sad — Varna (Bulgārija) lūgums sniegt prejudiciālu nolēmumu) — TETS Haskovo AD/Direktor na Direktsia “Obzhalvane I upravlenie na izpalnenieto ” — Varna pri Tsentralno upravlenie na Natsionalnata agentsia za prihodite (Nodokļi — PVN — Tiesības uz nodokļa atskaitīšanu — Mantisks ieguldījums — Nekustamā īpašuma iznīcināšana — Jaunas būves — Koriģēšana)

text:
               8.12.2012

               LV

               Eiropas Savienības Oficiālais Vēstnesis

               C 379/9

         Tiesas (trešā palāta) 2012. gada 18. oktobra spriedums (Administrativen sad — Varna (Bulgārija) lūgums sniegt prejudiciālu nolēmumu) — TETS Haskovo AD/Direktor na Direktsia“Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite

   (Lieta C-234/11) (1)

   (Nodokļi - PVN - Tiesības uz nodokļa atskaitīšanu - Mantisks ieguldījums - Nekustamā īpašuma iznīcināšana - Jaunas būves - Koriģēšana)
   2012/C 379/14
   Tiesvedības valoda — bulgāru

      Iesniedzējtiesa

      Administrativen sad — Varna

      Lietas dalībnieki pamata procesā

      Prasītāja: TETS Haskovo AD

      Atbildētājs: Direktor na Direktsia “Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite

      Priekšmets

   Lūgums sniegt prejudiciālu nolēmumu — Administrativen sad — Varna — Iegādes brīdī atskaitītā priekšnodokļa koriģēšanas nosacījumi — Valsts tiesību akti, kuros ir paredzēta atskaitītā priekšnodokļa koriģēšana īpašuma iznīcināšanas gadījumā — Būvju demontāža ar vienīgo mērķi to vietā uzcelt jaunas un modernākas būves, kurām ir tāds pats mērķis kā demontētajām būvēm un kas ir paredzētas tādu darījumu veikšanai nākotnē, kas pamato tiesības atskaitīt priekšnodokli

      Rezolutīvā daļa:

   Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu 185. panta 1. punkts ir interpretējams tādējādi, ka tāda vairāku elektroenerģijas ražošanai paredzētu ēku iznīcināšana kā pamatlietā un šo ēku aizstāšana ar modernākām ēkām, kurām ir tāds pats mērķis, nav uzskatāma par pēc PVN deklarācijas iesniegšanas notikušām to sastāvdaļu izmaiņām, kas izmantotas, lai noteiktu kā priekšnodokli atskaitāmo pievienotās vērtības nodokļa summu, un tādējādi nerada pienākumu veikt šī atskaitījuma korekciju.

      (1)  OV C 232, 06.08.2011.


title: Lieta T-270/15: Prasība, kas celta 2015. gada 26. maijā – ANKO AE/Pētniecības izpildaģentūra (REA)

text:
               24.8.2015

               LV

               Eiropas Savienības Oficiālais Vēstnesis

               C 279/37

         Prasība, kas celta 2015. gada 26. maijā – ANKO AE/Pētniecības izpildaģentūra (REA)
   (Lieta T-270/15)
   (2015/C 279/46)
   Tiesvedības valoda – grieķu

      Lietas dalībnieki

      Prasītāja: ANKO Anonymos Etairia Antiprosopeion, Emporiou kai Viomichanias (Atēnas, Grieķija) (pārstāvis – V. Christianos, advokāts)

      Atbildētāja: Pētniecības izpildaģentūra (REA)

      Prasītājas prasījumi:

               —

               atzīt, ka maksājumu apturēšana, ko Pētniecības izpildaģentūra (REA) ir noteikusi attiecībā uz summu, kas tai joprojām ir jāsamaksā prasītājai par tās dalību ESS projektā FP7 programmas ietvaros, ir tās līgumisko pienākumu pārkāpums un ka līdz ar to tai ir jāizmaksā ANKO atlikusī tās dalības daļa EUR 1 25  253,82 apmērā, pieskaitot likumiskos procentus;

               —

               piespriest REA atlīdzināt prasītājas tiesāšanās izdevumus.

      Pamati un galvenie argumenti

   Ar šo prasību prasītāja sabiedrība lūdz Eiropas Savienības Tiesu atbilstoši LESD 272. pantam atzīt, ka maksājumu apturēšana, ko Pētniecības izpildaģentūra ir noteikusi attiecībā uz summu, kas tai joprojām ir jāsamaksā prasītājai par tās dalību ESS projektā FP7 programmas ietvaros, ir tās līgumisko pienākumu pārkāpums un ka līdz ar to tai ir pienākums izmaksāt ANKO šo summu, pieskaitot procentus, sākot no šīs prasības celšanas dienas.
   It īpaši, ANKO apgalvo, ka ir pilnībā un atbilstoši izpildījusi savus līgumiskos pienākumus. Savukārt Pētniecības izpildaģentūra (REA) ir apturējusi savus maksājumus ANKO, pārkāpjot galvenā līguma attiecībā uz ESS projektu II pielikuma II.5 noteikuma 3. punkta d) apakšpunktu. Šī iemesla dēļ Pētniecības izpildaģentūra (REA) ir palikusi prasītājai parādā par ESS projektu summu, kuras izmaksu tā ir prettiesiski apturējusi, proti, EUR 1 25  253,82.
   Turklāt ANKO apgalvo, ka maksājumu apturēšana, ko Pētniecības izpildaģentūra (REA) ir veikusi attiecībā uz to saistībā ar ESS projektu, ir pretrunā ESS līgumam un Savienības tiesībām šādu iemeslu dēļ:

               —

               pirmkārt, Pētniecības izpildaģentūra (REA) ir prettiesiski apturējusi maksājumu izmaksu ANKO, jo uz to neattiecas neviens no pieciem galvenā līguma II pielikuma II.5 noteikuma 3. punkta d) apakšpunktā paredzētajiem gadījumiem;

               —

               otrkārt, Pētniecības izpildaģentūra (REA) ir prettiesiski attiecinājusi uz maksājumu apturēšanas atcelšanu nosacījumu, kurš nav paredzēts līguma dokumentos un ir pretrunā Savienības tiesībām.


title: Lieta T-11/13: Prasība, kas celta 2013. gada 9. janvārī — Tegometall International /ITSB — Irega ( “MEGO” )

text:
               23.2.2013

               LV

               Eiropas Savienības Oficiālais Vēstnesis

               C 55/24

         Prasība, kas celta 2013. gada 9. janvārī — Tegometall International/ITSB — Irega (“MEGO”)
   (Lieta T-11/13)
   2013/C 55/43
   Valoda, kādā sagatavots prasības pieteikums — vācu

      Lietas dalībnieki

      Prasītāja: Tegometall International AG (Lengwil, Šveice) (pārstāvji — H. Timmann un E. Schaper, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: Irega AG (Zuchwil, Šveice)

      Prasītājas prasījumi:

               —

               grozīt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2012. gada 25. oktobra lēmumu lietā R 1522/2011-1 un atzīt Kopienas preču zīmi “MEGO” Nr. 3786134 par spēkā neesošu; pakārtoti — atcelt [minēto lēmumu] un nosūtīt lietu atpakaļ Apelāciju padomei atkārtotai izskatīšanai;

               —

               piespriest personai, kas iestājusies lietā, un Iekšējā tirgus saskaņošanas birojam atlīdzināt spēkā neesamības atzīšanas procesā, apelācijas procesā un prasības tiesvedībā radušos tiesāšanās izdevumus.

      Pamati un galvenie argumenti

      Reģistrēta Kopienas preču zīme, par kuru iesniegts pieteikums par spēkā neesamības atzīšanu: vārdiska preču zīme “MEGO” attiecībā uz precēm, kas ietilpst 6. un 20. klasē — Kopienas preču zīme Nr. 3786134

      Kopienas preču zīmes īpašniece: Irega AG

      Lietas dalībniece, kas lūdz atzīt Kopienas preču zīmi par spēkā neesošu: prasītāja

      Pieteikuma par spēkā neesamības atzīšanu pamatojums: vārdiskas preču zīmes “TEGO” valsts, Kopienas un starptautiskā reģistrācija, valsts un Kopienas vārdiska preču zīme “TEGOMETALL” un grafiskas preču zīmes, kas ietver vārdisku elementu “Tegometall”, valsts, Kopienas un starptautiskā reģistrācija attiecībā uz precēm, kas ietilpst 6., 20. un 21. klasē

      Anulēšanas nodaļas lēmums: pieteikumu noraidīt

      Apelāciju padomes lēmums: apelācijas sūdzību noraidīt

      Izvirzītie pamati:

               —

               likumīgā spēka principa nepareiza piemērošana

               —

               Regulas Nr. 207/2009 34. panta 2. punkta un 8. panta 2. punkta pārkāpums

               —

               Regulas Nr. 207/2009 8. panta 1. punkta b) apakšpunkta pārkāpums


title: Lieta T-118/17 R: Vispārējās tiesas priekšsēdētāja 2017. gada 4. jūlija rīkojums – Institute for Direct Democracy in Europe/Parlaments Pagaidu noregulējums — Institucionālās tiesības — Eiropas Parlaments — Lēmums par subsīdijas piešķiršanu politiskam fondam — Priekšfinansējuma apturēšana — Pienākums sniegt bankas garantiju — Pieteikums par pagaidu pasākumu noteikšanu — Steidzamības neesamība

text:
               28.8.2017

               LV

               Eiropas Savienības Oficiālais Vēstnesis

               C 283/51

         Vispārējās tiesas priekšsēdētāja 2017. gada 4. jūlija rīkojums – Institute for Direct Democracy in Europe/Parlaments
   (Lieta T-118/17 R)
   (Pagaidu noregulējums - Institucionālās tiesības - Eiropas Parlaments - Lēmums par subsīdijas piešķiršanu politiskam fondam - Priekšfinansējuma apturēšana - Pienākums sniegt bankas garantiju - Pieteikums par pagaidu pasākumu noteikšanu - Steidzamības neesamība)
   (2017/C 283/80)
   Tiesvedības valoda – angļu

      Lietas dalībnieki

      Prasītājs: Institute for Direct Democracy in Europe ASBL (IDDE) (Brisele, Beļģija) (pārstāvji – E. Plasschaert un É. Montens, advokāti)

      Atbildētājs: Eiropas Parlaments (pārstāvji – C. Burgos un S. Alves)

      Priekšmets

   Prasība atbilstoši LESD 278. un 279. pantam noteikt pagaidu pasākumus, kas vērsti uz to, lai, pirmkārt, apturētu Parlamenta 2016. gada 15. decembra lēmuma FINS-2017-28 par finansējumu, kas piešķirts prasītajai, izpildi, ciktāl ar to ir apturēta priekšfinansējuma maksāšana, otrkārt, panāktu atbrīvojumu no pienākuma izvedot bankas garantiju kā priekšfinansējuma nosacījumu un, treškārt, uzdotu Parlamentam pārskaitīt prasītajai priekšfinansējuma summu.

      Rezolutīvā daļa:

               1)

               pieteikumu par pagaidu noregulējumu noraidīt;

               2)

               lēmuma par tiesāšanās izdevumiem pieņemšanu atlikt.


title: Lieta C-300/09: Lūgums sniegt prejudiciālu nolēmumu — izteikts ar Raad van State (Nīderlande) 2009. gada 30. jūlija rīkojumu — Staatssecretaris van Justitie/F. Toprak

text:
               7.11.2009

               LV

               Eiropas Savienības Oficiālais Vēstnesis

               C 267/33

         Lūgums sniegt prejudiciālu nolēmumu — izteikts ar Raad van State (Nīderlande) 2009. gada 30. jūlija rīkojumu — Staatssecretaris van Justitie/F. Toprak
   (lieta C-300/09)
   2009/C 267/60
   Tiesvedības valoda — holandiešu

      Iesniedzējtiesa

   Raad van State

      Lietas dalībnieki pamata procesā

      Prasītājs:
      Staatssecretaris van Justitie

      Atbildētājs:
      F. Toprak

      Prejudiciālais jautājums

   vai Lēmuma Nr. 1/80 13. pants ir jāinterpretē tā, ka ar jaunu ierobežojumu šīs tiesību normas nozīmē jāsaprot arī stingrāks režīms salīdzinājumā ar tiesību normu, kas stājās spēkā pēc 1980. gada 1. decembra un kurā bija paredzēts tiesību normas, kas bija spēkā 1980. gada 1. decembrī, liberālāks režīms, ja stingrāks režīms nerada nelabvēlīgāku situāciju salīdzinājumā ar tiesību normu, kas bija spēkā 1980. gada 1. decembrī?


title: Lieta C-236/09: Tiesas (virspalāta) 2011. gada 1. marta spriedums ( Cour constitutionnelle (Beļģija) lūgums sniegt prejudiciālu nolēmumu) — Association Belge des Consommateurs Test-Achats ASBL, Yann van Vugt, Charles Basselier/Conseil des ministres (Lūgums sniegt prejudiciālu nolēmumu — Pamattiesības — Cīņa pret diskrimināciju — Vienlīdzīga attieksme pret sievietēm un vīriešiem — Pieeja precēm un pakalpojumiem, preču piegāde un pakalpojumu sniegšana — Apdrošināšanas prēmijas un izmaksas — Aktuārie faktori — Dzimuma kritērija kā faktora ņemšana vērā apdrošināšanas risku novērtēšanā — Privāti dzīvības apdrošināšanas līgumi — Direktīva 2004/113/EK — 5. panta 2. punkts — Atkāpe, kas nav ierobežota laikā — Eiropas Savienības Pamattiesību harta — 21. un 23. pants — Spēkā neesamība)

text:
               30.4.2011

               LV

               Eiropas Savienības Oficiālais Vēstnesis

               C 130/4

         Tiesas (virspalāta) 2011. gada 1. marta spriedums (Cour constitutionnelle (Beļģija) lūgums sniegt prejudiciālu nolēmumu) — Association Belge des Consommateurs Test-Achats ASBL, Yann van Vugt, Charles Basselier/Conseil des ministres

   (Lieta C-236/09) (1)

   (Lūgums sniegt prejudiciālu nolēmumu - Pamattiesības - Cīņa pret diskrimināciju - Vienlīdzīga attieksme pret sievietēm un vīriešiem - Pieeja precēm un pakalpojumiem, preču piegāde un pakalpojumu sniegšana - Apdrošināšanas prēmijas un izmaksas - Aktuārie faktori - Dzimuma kritērija kā faktora ņemšana vērā apdrošināšanas risku novērtēšanā - Privāti dzīvības apdrošināšanas līgumi - Direktīva 2004/113/EK - 5. panta 2. punkts - Atkāpe, kas nav ierobežota laikā - Eiropas Savienības Pamattiesību harta - 21. un 23. pants - Spēkā neesamība)
   2011/C 130/06
   Tiesvedības valoda — franču

      Iesniedzējtiesa

      Cour constitutionnelle

      Lietas dalībnieki pamata procesā

      Prasītāji: Association Belge des Consommateurs Test-Achats ASBL, Yann van Vugt, Charles Basselier

      Atbildētāja: Conseil des ministres

      Priekšmets

   Lūgums sniegt prejudiciālu nolēmumu — Cour constitutionnelle (Beļģija) — Padomes 2004. gada 13. decembra Direktīvas 2004/113/EK, ar kuru īsteno principu, kas paredz vienlīdzīgu attieksmi pret vīriešiem un sievietēm, attiecībā uz pieeju precēm un pakalpojumiem, preču piegādi un pakalpojumu sniegšanu (OV L 373, 37. lpp.), 5. panta 2. punkta spēkā esamība — Dzimuma kā noteicošā faktora izmantošana riska novērtēšanā un apdrošināšanas prēmiju un izmaksu aprēķināšanā, pamatojoties uz atbilstošiem un precīziem aktuārajiem un statistikas datiem — Dzīvības apdrošināšanas līgumi — Atšķirīgas attieksmes pieļaujamība un pamatojums?

      Rezolutīvā daļa:

   Padomes 2004. gada 13. decembra Direktīvas 2004/113/EK, ar kuru īsteno principu, kas paredz vienlīdzīgu attieksmi pret vīriešiem un sievietēm, attiecībā uz pieeju precēm un pakalpojumiem, preču piegādi un pakalpojumu sniegšanu, 5. panta 2. punkts nav spēkā no 2012. gada 21. decembra.

      (1)  OV C 205, 29.08.2009.


title: Lieta C-291/15: Lūgums sniegt prejudiciālu nolēmumu, ko 2015. gada 15. jūnijā iesniedza Zalaegerszegi Közigazgatási és Munkaügyi Bíróság (Ungārija) – EURO 2004. Hungary Kft./Nemzeti Adó- és Vámhivatal Nyugat-dunántúli Regionális Vám- és Pénzügyőri Főigazgatósága

text:
               14.3.2016

               LV

               Eiropas Savienības Oficiālais Vēstnesis

               C 98/17

         Lūgums sniegt prejudiciālu nolēmumu, ko 2015. gada 15. jūnijā iesniedza Zalaegerszegi Közigazgatási és Munkaügyi Bíróság (Ungārija) – EURO 2004. Hungary Kft./Nemzeti Adó- és Vámhivatal Nyugat-dunántúli Regionális Vám- és Pénzügyőri Főigazgatósága

   (Lieta C-291/15)
   (2016/C 098/21)
   Tiesvedības valoda – ungāru

      Iesniedzējtiesa

      Zalaegerszegi Közigazgatási és Munkaügyi Bíróság

      Pamatlietas puses

      Prasītāja: EURO 2004. Hungary Kft.

      Atbildētāja: Nemzeti Adó- és Vámhivatal Nyugat-dunántúli Regionális Vám- és Pénzügyőri Főigazgatósága

      Prejudiciālais jautājums

   Vai Komisijas 1993. gada 2. jūlija Regulas (EEK) Nr. 2454/93 181.a pants ir jāinterpretē tādējādi, ka tam ir pretrunā tāda dalībvalsts juridiskā prakse, ka muitas vērtība tiek noteikta atbilstoši “līdzīgu preču darījuma vērtībai”, ja norādītā darījuma vērtība salīdzinājumā ar līdzīgu preču ievešanā konstatēto pirkuma cenu vidējo statistisko rādītāju tiek uzskatīta par neloģiski zemu un līdz ar to – nepatiesu, lai arī, importētājam neesot iesniegušam papildu pierādījumus, lai apliecinātu darījuma vērtību, muitas iestāde nedz apstrīd, nedz kā citādi apšauba par ievestajām precēm faktiski samaksātās cenas apliecināšanai iesniegtā faktūrrēķina vai pārskaitījuma apliecinājuma autentiskumu?


title: Lieta T-100/13: Vispārējās tiesas 2015. gada 9. jūlija spriedums – CMT/ITSB – Camomilla (“CAMOMILLA”) Kopienas preču zīme — Spēkā neesamības atzīšanas process — Kopienas vārdiska preču zīme “CAMOMILLA” — Agrāka valsts grafiska preču zīme “Camomilla” — Absolūts atteikuma pamats — Regulas (EK) Nr. 207/2009 52. panta 1. punkta b) apakšpunkts — Kopienas preču zīmes īpašnieka ļaunticības neesamība — Relatīvs atteikuma pamats — Agrākas preču zīmes faktiska izmantošana — Apelācijas padomei papildus iesniegtie pierādījumi

text:
               24.8.2015

               LV

               Eiropas Savienības Oficiālais Vēstnesis

               C 279/33

         Vispārējās tiesas 2015. gada 9. jūlija spriedums – CMT/ITSB – Camomilla (“CAMOMILLA”)
   (Lieta T-100/13) (1)

   (Kopienas preču zīme - Spēkā neesamības atzīšanas process - Kopienas vārdiska preču zīme “CAMOMILLA” - Agrāka valsts grafiska preču zīme “Camomilla” - Absolūts atteikuma pamats - Regulas (EK) Nr. 207/2009 52. panta 1. punkta b) apakšpunkts - Kopienas preču zīmes īpašnieka ļaunticības neesamība - Relatīvs atteikuma pamats - Agrākas preču zīmes faktiska izmantošana - Apelācijas padomei papildus iesniegtie pierādījumi)
   (2015/C 279/40)
   Tiesvedības valoda – itāļu

      Lietas dalībnieki

      Prasītāja: CMT Compagnia manifatture tessili Srl (CMT Srl) (Neapole, Itālija) (pārstāvji – G. Floridia, R. Floridia, M. Franzosi un G. Rubino, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis – L. Rampini)

      Otra procesa ITSB Apelācijas padomē dalībniece, persona, kas iestājusies lietā Vispārējā tiesā: Camomilla SpA (Buccinasco, Itālija) (pārstāvji – A. Tornato un M. Mussi, advokāti)

      Priekšmets

   Prasība par ITSB Apelācijas pirmās padomes 2012. gada 29. novembra lēmumu lietā R 1616/2011-1 attiecībā uz spēkā neesamības atzīšanas procesu starp CMT Compagnia manifatture tessili Srl (CMT Srl) un Camomilla SpA

      Rezolutīvā daļa:

               1)

               atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelācijas pirmās padomes 2012. gada 29. novembra lēmumu lietā R 1616/2011-1;

               2)

               ITSB sedz savus, kā arī atlīdzina CMT Compagnia manifatture tessili Srl (CMT Srl) tiesāšanās izdevumus;

               3)

               CAMOMILLA SpA sedz savus tiesāšanās izdevumus pati.

      (1)  OV C 141, 18.5.2013.


title: Lieta C-326/04: Prasība pret Grieķijas Republiku, ko Eiropas Kopienu Komisija iesniedza 2004. gada 27. jūlijā

text:
               25.9.2004

               LV

               Eiropas Savienības Oficiālais Vēstnesis

               C 239/7

         Prasība pret Grieķijas Republiku, ko Eiropas Kopienu Komisija iesniedza 2004. gada 27. jūlijā
   (Lieta C-326/04)
   (2004/C 239/11)
   Eiropas Kopienu Tiesā 2004. gada 27. jūlijā ir iesniegta izskatīšanai prasība pret Grieķijas Republiku, ko cēla Eiropas Kopienu Komisija, kuru pārstāv Denis Martin un Eleni Tserepa-Lacombe, Kopienas Juridiskā dienesta locekļi.
   Prasītājas prasījumi Tiesai ir šādi:

               1.

               atzīt, ka nepieņemot nepieciešamos normatīvos un administratīvos aktus, kas nepieciešami, lai panāktu atbilstību Eiropas Padomes 2000. gada 29. jūnija Direktīvai 2000/43/EK (1) par principa, kas paredz vienādu attieksmi pret personām bez rases vai etniskās izcelsmes atšķirības, piemērošanu, un, jebkurā gadījumā, nepaziņojot par minētajiem pasākumiem Komisijai, Grieķijas Republika nav izpildījusi pienākumus, kas tai uzlikti ar šo Direktīvu.

               2.

               piespriest Grieķijas Republikai atlīdzināt izdevumus.

         Pamati un galvenie argumenti
   Direktīvas transponēšanas valsts iekšējās tiesībās termiņš ir notecējis 2003. gada 19. jūlijā.

      (1)  OV L 180, 19.7.2000., 2. lpp.


title: Lieta T-342/08: Prasība, kas celta 2008. gada 18. augustā — Batchelor /Komisija

text:
               25.10.2008

               LV

               Eiropas Savienības Oficiālais Vēstnesis

               C 272/41

         Prasība, kas celta 2008. gada 18. augustā — Batchelor/Komisija
   (Lieta T-342/08)
   (2008/C 272/82)
   Tiesvedības valoda — angļu
   Lietas dalībnieki

      Prasītājs: Edward William Batchelor, Brisele (Beļģija) (pārstāvji — F. Young, solicitor, A. Barav, barrister, un D. Reymond, advokāts)

      Atbildētāja: Eiropas Kopienu Komisija
   Prasītāja prasījumi:

               —

               atcelt noraidošo lēmumu, kuru saskaņā ar Piekļuves regulas 8. panta 3. punktu uzskatāms, ka Eiropas Komisija klusuciešot pieņēmusi 2008. gada 11. jūnijā, skaidri izteikto noraidošo lēmumu Nr. SG/E/3/HP/cr D(2008)5545, kuru Komisija pieņēmusi 2008. gada 3. jūlijā, un skaidri izteikto noraidošo lēmumu Nr. SG/E/3/EV/psi D(2008)6636, kuru Komisija pieņēmusi 2008. gada 7. augustā jautājumā par lūgumu piekļūt dokumentiem, kas izteikts saskaņā ar Eiropas Parlamenta un Padomes 2001. gada 30. maija Regulu (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.);

               —

               piespriest Komisijai segt savus un atlīdzināt prasītāja ar šo tiesvedību saistītos tiesāšanās izdevumus.

         Pamati un galvenie argumenti
   Šī prasība atcelt tiesību aktu saskaņā ar EKL 230. panta 4. punktu ir vērsta pret Komisijas 2008. gada 11. jūnijā klusuciešot pieņemto lēmumu, kā arī tās 2008. gada 3. jūlijā skaidri izteikto noraidošo lēmumu Nr. SG/E/3/HP/cr D(2008)5545 un 2008. gada 7. augustā skaidri izteikto noraidošo lēmumu Nr. SG/E/3/EV/psi D(2008)6636, kas pieņemti saskaņā ar Regulu (EK) Nr. 1049/2001 (1) (turpmāk tekstā — “Piekļuves regula”) un ar kuriem Komisija noraidīja prasītāja lūgumu piekļūt dokumentiem, kurus Komisija nosūtīja Beļģijas iestādēm un saņēma no tām saistībā ar paziņojumu par pasākumiem, kas veikti saskaņā ar 3.a panta 1. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos (2), grozījumi kurā izdarīti ar Eiropas Parlamenta un Padomes 1997. gada 30. jūnija Direktīvu 97/36/EK (3).
   Prasītājs apgalvo, ka, pienācīgi un pietiekami nepamatojot atteikumu piekļūt prasītajiem dokumentiem, Komisija esot pārkāpusi EKL 253. pantu un Piekļuves regulas 8. panta 1. punktu un tādēļ apstrīdētais lēmums neesot spēkā sakarā ar būtiska procedūras noteikuma neizpildi EKL 230. panta 2. punkta izpratnē.
   Prasītājs turklāt apgalvo, ka, nepareizi pamatojoties uz pieļaujamajiem izņēmumiem, lai liegtu piekļūt prasītajiem dokumentiem, Komisija pārkāpusi EKL 255. pantu un Piekļuves regulas 1. panta a) punktu, 2. panta 1. un 3. punktu, 4. panta 1. — 6. punktu un tādēļ apstrīdētais lēmums Līguma un jebkuras ar tā piemērošanu saistītas tiesību normas pārkāpuma dēļ nav spēkā saskaņā ar EKL 230. panta 2. punktu.

      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).

      (2)  OV 1989 L 298, 23. lpp.

      (3)  OV 1997 L 202, 60. lpp.


title: Lieta T-317/09: Prasība, kas celta 2009. gada 14. augustā — Concord Power Nordal/Komisija

text:
               7.11.2009

               LV

               Eiropas Savienības Oficiālais Vēstnesis

               C 267/66

         Prasība, kas celta 2009. gada 14. augustā — Concord Power Nordal/Komisija
   (lieta T-317/09)
   2009/C 267/120
   Tiesvedības valoda — vācu

      Lietas dalībnieki

      Prasītāja:
      Concord Power Nordal GmbH, Hamburga (Vācija) (pārstāvji — C. von Hammerstein, C.-S. Schweer un C. Wünschmann, Rechtsanwälte)

      Atbildētāja: Eiropas Kopienu Komisija

      Prasītājas prasījumi:

               —

               atcelt atbildētājas 2009. gada 12. jūnija Lēmumu Az. CAB D(2009), ciktāl tas skar gāzes vadu Ostseepipeline-Anbindungsleitung (turpmāk tekstā — “OPAL”);

               —

               piespriest atbildētājai atlīdzināt visus tiesāšanās izdevumus.

      Pamati un galvenie argumenti

   Prasītāja, galvenā NORDAL gāzes vada projekta īstenotāja, vēršas pret Komisijas 2009. gada 12. jūnija vēstuli, kas adresēta Vācijas enerģētikas regulējošai iestādei Bundesnetzagentur un kurā Komisija prasa Bundesnetzagentur dažos aspektos grozīt savu OPAL saskaņā ar Direktīvas 2003/55/EK (1) 22. pantu izsniegto atbrīvojumu. Prasītāja sūdzas, ka Komisija nav izteikusi pamatotus iebildumus pret regulējošās iestādes piešķirto atbrīvojumu attiecībā uz noteiktām OPAL pārvades jaudām uz Čehiju.
   Savas prasības pamatojumam prasītāja min piecus pamatus.
   Pirmkārt, prasītāja izsaka pārmetumus, ka OPAL neatbilst Direktīvas 2003/55/EK 22. panta nosacījumiem, jo tas nav starpsavienojums, tas neuzlabo konkurenci un piegāžu drošību, ka ar investīcijām saistītais risks nav nekas ārkārtējs un ka tas pārkāpj nodalīšanas prasību. Šajā sakarā tiek arī norādīts, ka atbrīvojums nelabvēlīgi ietekmētu konkurenci, efektīvu iekšējā tirgus un regulēta tīkla funkcionēšanu.
   Otrkārt, prasītāja norāda, ka ar atbrīvojumu saistītie nosacījumi nav piemēroti, lai novērstu konkurences traucējumus, vai nav izpildāmi.
   Tālāk prasītāja atsaucas uz EKL 82. panta pārkāpumu, tās pamattiesību (proti, brīvību veikt uzņēmējdarbību un tiesībām uz īpašumu) pārkāpumu, kā arī principa par uzticību Kopienai pārkāpumu.

      (1)  Eiropas Parlamenta un Padomes 2003. gada 26. jūnija Direktīva 2003/55/EK par kopīgiem noteikumiem attiecībā uz dabasgāzes iekšējo tirgu un par Direktīvas 98/30/EK atcelšanu (OV L 176, 57. lpp.)


title: Lieta T-474/15: Vispārējās tiesas 2017. gada 26. janvāra spriedums – GGP Italy/Komisija Patērētāju un darba ņēmēju veselības un drošības aizsardzība — Direktīva 2006/42/EK — Drošības klauzula — Valsts pasākums, ar ko noteikta zāliena pļaujmašīnas izņemšana no tirgus un aizliegums to laist tirgū — Prasības attiecībā uz aizsargierīcēm — Secīgas saskaņotā standarta versijas — Tiesiskā noteiktība — Komisijas lēmums, ar kuru pasākums atzīts par pamatotu — Kļūda tiesību piemērošanā

text:
               13.3.2017

               LV

               Eiropas Savienības Oficiālais Vēstnesis

               C 78/25

         Vispārējās tiesas 2017. gada 26. janvāra spriedums – GGP Italy/Komisija
   (Lieta T-474/15) (1)

   (Patērētāju un darba ņēmēju veselības un drošības aizsardzība - Direktīva 2006/42/EK - Drošības klauzula - Valsts pasākums, ar ko noteikta zāliena pļaujmašīnas izņemšana no tirgus un aizliegums to laist tirgū - Prasības attiecībā uz aizsargierīcēm - Secīgas saskaņotā standarta versijas - Tiesiskā noteiktība - Komisijas lēmums, ar kuru pasākums atzīts par pamatotu - Kļūda tiesību piemērošanā)
   (2017/C 078/33)
   Tiesvedības valoda – itāļu

      Lietas dalībnieki

      Prasītāja: Global Garden Products Italy SpA (GGP Italy) (Kastelfranko Veneto, Itālija) (pārstāvji – A. Villani, L. D’Amario un M. Caccialanza, advokāti)

      Atbildētāja: Eiropas Komisija (pārstāvji – sākotnēji G. Braga da Cruz un L. Cappelletti, vēlāk G. Braga da Cruz un C. Zadra)

      Persona, kas iestājusies lietā atbildētājas prasījumu atbalstam: Latvijas Republika (pārstāvji – I. Kalniņš un D. Pelše)

      Priekšmets

   Prasība, pamatojoties uz LESD 263. pantu, ar kuru lūdz atcelt Komisijas 2015. gada 10. jūnija Īstenošanas lēmumu (ES) 2015/902 par pasākumu, ko Latvija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū GGP Italy SpA ražotu zāliena pļaujmašīnu (OV 2015, L 147, 22. lpp.)

      Rezolutīvā daļa:

               1)

               atcelt Komisijas 2015. gada 10. jūnija Īstenošanas lēmumu (ES) 2015/902 par pasākumu, ko Latvija veikusi saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū GGP Italy SpA ražotu zāliena pļaujmašīnu;

               2)

               pārējā daļā prasību noraidīt;

               3)

               Eiropas Komisija sedz savus, kā arī atlīdzina Global Garden Products Italy SpA (GGP Italy) tiesāšanās izdevumus šajā instancē un pagaidu noregulējuma tiesvedībā;

               4)

               Latvijas Republika sedz savus tiesāšanās izdevumus pati.

      (1)  OV C 328, 5.10.2015.


title: Lieta T-393/09: Vispārējās tiesas 2011. gada 13. oktobra spriedums — NEC Display Solutions Europe /ITSB — Nokia ( “NaViKey” ) (Kopienas preču zīme — Iebildumu process — Kopienas vārdiskas preču zīmes “NaViKey” reģistrācijas pieteikums — Agrāka Kopienas vārdiska preču zīme “NAVI” — Relatīvs atteikuma pamatojums — Sajaukšanas iespēja — Regulas (EK) Nr. 207/2009 8. panta 1. punkta b) apakšpunkts — Pienākuma norādīt pamatojumu pārkāpums — Regulas Nr. 207/2009 75. pants)

text:
               26.11.2011

               LV

               Eiropas Savienības Oficiālais Vēstnesis

               C 347/28

         Vispārējās tiesas 2011. gada 13. oktobra spriedums — NEC Display Solutions Europe/ITSB — Nokia (“NaViKey”)
   (Lieta T-393/09) (1)

   (Kopienas preču zīme - Iebildumu process - Kopienas vārdiskas preču zīmes “NaViKey” reģistrācijas pieteikums - Agrāka Kopienas vārdiska preču zīme “NAVI” - Relatīvs atteikuma pamatojums - Sajaukšanas iespēja - Regulas (EK) Nr. 207/2009 8. panta 1. punkta b) apakšpunkts - Pienākuma norādīt pamatojumu pārkāpums - Regulas Nr. 207/2009 75. pants)
   2011/C 347/43
   Tiesvedības valoda — angļu

      Lietas dalībnieki

      Prasītāja: NEC Display Solutions Europe GmbH (Minhene, Vācija) (pārstāvis — P. Munzinger, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — S. Hanne)

      Otra procesa ITSB Apelāciju padomē dalībniece, persona, kas iestājusies lietā Vispārējā tiesā: Nokia Corp. (Espoo, Somija) (pārstāvis — J. Tanhuanpää, advokāts)

      Priekšmets

   Prasība par ITSB Apelāciju otrās padomes 2009. gada 16. jūnija lēmumu lietā R 1143/2008-2 attiecībā uz iebildumu procesu starp Nokia Corp. un NEC Display Solutions Europe GmbH

      Rezolutīvā daļa:

               1)

               prasību noraidīt;

               2)

               NEC Display Solutions Europe GmbH atlīdzina tiesāšanās izdevumus.

      (1)  OV C 297, 05.12.2009.


title: Lieta T-18/10 R: Vispārējās tiesas priekšsēdētāja 2010. gada 30. aprīļa rīkojums — Inuit Tapiriit Kanatami u.c./Parlaments un Padome (Pagaidu noregulējums — Regula (EK) Nr. 1007/2009 — Tirdzniecība ar izstrādājumiem no roņiem — Ievešanas un pārdošanas aizliegums — Izņēmums inuītu kopienas interesēs — Pieteikums par piemērošanas apturēšanu — Pieņemamība — Fumus boni juris — Steidzamības neesamība)

text:
               19.6.2010

               LV

               Eiropas Savienības Oficiālais Vēstnesis

               C 161/41

      Vispārējās tiesas priekšsēdētāja 2010. gada 30. aprīļa rīkojums — Inuit Tapiriit Kanatami u.c./Parlaments un Padome
      (Lieta T-18/10 R)
      (Pagaidu noregulējums - Regula (EK) Nr. 1007/2009 - Tirdzniecība ar izstrādājumiem no roņiem - Ievešanas un pārdošanas aizliegums - Izņēmums inuītu kopienas interesēs - Pieteikums par piemērošanas apturēšanu - Pieņemamība - Fumus boni juris - Steidzamības neesamība)
      (2010/C 161/64)
      Tiesvedības valoda — angļu

         Lietas dalībnieki

         Prasītāji: Inuit Tapiriit Kanatami (Otava, Kanāda), Nattivak Hunters and Trappers Association (Qikiqtarjuaq, Kanāda), Pangnirtung Hunters' and Trappers' Association (Pangnirtung, Kanāda), Jaypootie Moesesie (Qikiqtarjuaq), Allen Kooneeliusie (Qikiqtarjuaq), Toomasie Newkingnak (Qikiqtarjuaq), David Kuptana (Ulukhaktok, Kanāda), Karliin Aariak (Iqaluit, Kanāda), Efstathios Andreas Agathos (Atēnas, Grieķija), Canadian Seal Marketing Group (Kvebeka, Kanāda), Ta Ma Su Seal Products (Cap-aux-Meules, Kanāda), Fur Institute of Kanāda (Otava), NuTan Furs, Inc (Catalina, Kanāda), GC Rieber Skinn AS (Bergen, Norvēģija), Inuit Circumpolar Conference Greenland (ICC) (Nuuk, Grenlande, Dānija), Johannes Egede (Nuuk) un Kalaallit Nunaanni Aalisartut Piniartullu Kattuffiat (KNAPK) (Nuuk) (pārstāvji — J. Bouckaert, M. van der Woude un H. Viaene, advokāti)

         Atbildētāji: Eiropas Parlaments (pārstāvji — I. Anagnostopoulou un L. Visaggio) un Eiropas Savienības Padome (pārstāvji — M. Moore un K. Michoel)

         Priekšmets

      Pieteikums par Eiropas Parlamenta un Padomes 2009. gada 16. septembra Regulas (EK) Nr. 1007/2009 par tirdzniecību ar izstrādājumiem no roņiem (OV L 286, 36. lpp.) piemērošanas apturēšanu

         Rezolutīvā daļa:

                  1)

                  izņemt no lietas T-18/10 R materiāliem Eiropas Kopienu Komisijas iesniegto [2008. gada 23. jūlijs, COM(2008) 469, galīgā redakcija] Eiropas Savienības Padomes Juridiskā dienesta 2009. gada 18. februāra atzinumu par priekšlikumu Eiropas Parlamenta un Padomes regulai par tirdzniecību ar izstrādājumiem no roņiem, kurš ir iekļauts pieteikuma par pagaidu noregulējumu A 4 pielikumā, un minētā atzinuma izvilkumu, kurš ir iekļauts šī paša pieteikuma 16. punktā;

                  2)

                  pieteikumu par pagaidu noregulējumu noraidīt;

                  3)

                  lēmuma par tiesāšanās izdevumiem pieņemšanu atlikt.